text:
Xana U Nga Swi Kota Ku Vona Xikwembu Lexi Nga Vonakiki?
“XIKWEMBU i Moya” naswona a hi nge swi koti ku xivona hi mahlo ya nyama. (Yohane 4:24) Kambe, Bibele yi vula leswaku vanhu van’wana va xi vonile hi ndlela yo karhi. (Vaheveru 11:27) Va xi vone njhani? Xana hakunene u nga swi kota ku vona “Xikwembu lexi nga vonakiki”?—Vakolosa 1:15.
Fananisa xiyimo xa hina ni xa munhu loyi a velekiweke a ri bofu. Xana xiyimo xakwe xi n’wi endla a nga koti ku swi twisisa swilo leswi endlekaka endhawini leyi a tshamaka eka yona? Nikatsongo! Munhu loyi a nga bofu u kota ku twisisa rungula hi tindlela to hambana-hambana leti n’wi endlaka a kota ku tiva nchumu wo karhi, ku twisisa vanhu ni swilo leswi endlekaka. Munhu un’wana loyi a nga bofu u te: “Ku vona a swi le matihlweni kambe swi le miehleketweni.”
Hilaha ku fanaka, leswi u nga taka u nga swi koti ku vona Xikwembu hi mahlo ya wena ya nyama, u nga kota ku xi vona hi ‘mahlo ya mbilu ya wena.’ (Vaefesa 1:18) Xiya tindlela tinharhu leti u nga swi endlaka ha yona sweswo.
“TA VONIWA KU SUKELA LOKO MISAVA YI TUMBULUXIWILE”
Hakanyingi switwi swa munhu loyi a nga bofu swi tirha hi ku hatlisa, xisweswo swi n’wi pfuna leswaku a kota ku twisisa swilo leswi a nga swi voniki. Hilaha ku fanaka, u nga kota ku vona Xikwembu lexi nga vonakiki hi ku va u kambisisa swilo leswi u swi vonaka leswi xi swi tumbuluxeke. “Timfanelo ta xona leti nga vonakiki ta voniwa ku sukela loko misava yi tumbuluxiwile ku ya emahlweni, hikuva ti xiyeka hi swilo leswi endliweke.”—Varhoma 1:20.
Hi xikombiso, anakanya hi misava leyi hi hanyaka eka yona. Misava leyi yi tumbuluxiwe hi ndlela yo hlawuleka leswaku hi ta tsakela vutomi eka yona. Loko hi twa ku hunga ka rimoyana ro tenga, nantswo wa mbhandzu wo nandziha, loko hi orha masana ni loko hi twa vuyimbeleri byo tsokombela bya tinyenyana, ha tsaka swinene. Xana leswi hinkwaswo a swi kombisi ku anakanyela, rirhandzu ni ku hanana ka Muvumbi wa hina?
Loko u vona swilo leswi Xikwembu xi swi tumbuluxeke, u nga dyondza yini hi xona? Matilo ma kombisa matimba ya Xikwembu. Nkambisiso wa sayense lowu wa ha ku endliwaka, wu kombisa leswaku misava yi ndlandlamuka hi rivilo lerikulu swinene. Loko u languta exibakabakeni nivusiku, tivutise: ‘I matimba ya mani lama endlaka leswaku vuako byi va hi ndlela leyi?’ Bibele yi hi byela leswaku Muvumbi u ni “matimba lamakulu.” (Esaya 40:26) Ntumbuluko wa Xikwembu wu kombisa leswaku i xa “Matimba Hinkwawo,” naswona xi “tlakukile hi matimba.”—Yobo 37:23.
‘LOYI A XI HLAMUSELEKE’
Manana loyi a nga ni vana vambirhi lava nga mabofu u ri: “Ku vulavula i swa nkoka loko u ri karhi u va dyondzisa. Va byele xin’wana ni xin’wana lexi u xi vonaka ni lexi u xi twaka naswona tiyimisele ku va byela xin’wana ni xin’wana loko mi ri endleleni. Wena u mahlo ya vona.” Hilaha ku fanaka, hambileswi ku nga riki “na munhu la tshameke a vona Xikwembu.” Yesu N’wana wa Xikwembu loyi a nga ‘exifuveni xa Tata wa yena, hi yena loyi a xi hlamuseleke.’ (Yohane 1:18) Leswi a nga xivumbiwa xo sungula ku tumbuluxiwa, Yesu N’wana wa Xikwembu loyi a tswariweke a ri yexe, u hi pfunile leswaku hi kota ku tiva Xikwembu. Hi yena ntsena loyi a hi pfuneke hi twisisa Xikwembu lexi nga vonakiki.
Xiya swilo swi nga ri swingani leswi hlamuseriwaka hi Yesu loyi a hanyeke ni Tata wakwe malembe ya ntsandza vahlayi:
Xikwembu xi tirha xi nga wisi. “Tata wa mina u ya emahlweni a tirha ku fikela sweswi.”—Yohane 5:17.
Xikwembu xi tiva swilaveko swa hina. ‘Tata wa n’wina wa swi tiva swilo leswi mi swi lavaka mi nga si swi kombela eka yena.’—Matewu 6:8.
Xikwembu xa hi khathalela. ‘Tata wa n’wina la nge matilweni, . . . u tsuvukisa dyambu ra yena eka vanhu vo homboloka ni lavanene naswona u nisa mpfula yakwe ehenhla ka vanhu lava lulameke ni lava nga lulamangiki.’—Matewu 5:45.
Xikwembu xi teka un’wana ni un’wana wa hina a ri wa nkoka. “Xana swindzingiri swimbirhi a swi xavisiwi hi mali ya nsimbi ya risima leritsongo ke? Kambe ku hava ni xin’we xa swona lexi nga waka ehansi Tata wa n’wina a nga swi tivi. Hambi ku ri misisi ya tinhloko ta n’wina yi hlayiwile hinkwayo. Hikokwalaho mi nga chavi: Mi ni risima ku tlula swindzingiri swo tala.”—Matewu 10:29-31.
MUNHU LOYI A ENDLEKE HI TIVA XIKWEMBU LEXI NGA VONAKIKI
Vanhu lava nga mabofu hakanyingi va twisisa swilo hi tindlela leti hambaneke ni ta vanhu lava kotaka ku vona. Munhu loyi a nga bofu a nga kota ku hambanisa ndzhuti ni xinyama. Ku fana ni munhu loyi a nga bofu loyi a nga kotiki ku vona ndzhuti kumbe ku vonakala ka dyambu, na hina a hi nge swi koti ku twisisa Yehovha handle ko pfuniwa. Hikwalaho, Yehovha u rhumele munhu loyi a tikombiseke hi ku helela timfanelo ni vumunhu byakwe.
Munhu yoloye i Yesu. (Vafilipiya 2:7) Yesu a nga lo vulavula ntsena hi Tata wakwe kambe u tlhele a hi komba leswaku i Xikwembu xa njhani. Filipi mudyondzisiwa wa Yesu u te: “Hosi, hi kombe Tatana.” Yesu u n’wi hlamule a ku: “Loyi a ndzi voneke u vone na Tatana.” (Yohane 14:8, 9) I yini leswi u nga kotaka ku swi vona hi Tatana eka swiendlo swa Yesu?
Yesu a ri ni rirhandzu, a ti tsongahata naswona a ngheneka. (Matewu 11:28-30) Vumunhu byakwe byi endle leswaku vanhu va kota ku va ni vuxaka na yena. Yesu a a twa ku vava loku vanhu van’wana a va ku twa naswona a tsaka na vona loko va tsakile. (Luka 10:17, 21; Yohane 11:32-35) Loko u ri karhi u hlaya kumbe u twa hi rungula ra Yesu eBibeleni, dzikisa mianakanyo ya wena kutani u endla rungula ri va ra xiviri emianakanyweni ya wena. Loko u anakanyisisa hi ndlela leyi Yesu a tirhisaneke ha yona ni vanhu, u ta swi kota kahle ku vona vumunhu lebyi tsakisaka bya Xikwembu naswona u ta tshinela eka xona.
KU HLANGANISA RUNGULA
Loko mutsari un’wana a hlamusela ndlela leyi munhu loyi a nga bofu a kotaka ha yona ku twisisa swilo leswi nga kona laha misaveni, u te: “U twisisa swilo ha katsongo-tsongo hi tindlela to hlayanyana (ku khumba, nun’hwelo, ku twa ni swin’wana) naswona hi ndlela yo karhi u fanele a hlanganisa rungula rero ri va nchumu wun’we.” Hi laha ku fanaka, loko u xiya swilo leswi Xikwembu xi swi vumbeke, u hlaya leswi Yesu a swi vuleke hi Tata wakwe u tlhela u anakanyisisa hi ndlela leyi Yesu a tikombiseke ha yona timfanelo ta Xikwembu, u ta kota ku n’wi vona kahle Yehovha. U ta va wa xiviri eka wena.
Yobo loyi a hanyeke eminkarhini ya khale, na yena u tshame a yi xiya mhaka leyi. Eku sunguleni a a vulavula a “nga ri na ku twisisa.” (Yobo 42:3) Kambe endzhaku ko kambisisa swilo swo hlamarisa leswi Xikwembu xi swi tumbuluxeke, Yobo u susumeteleke ku vula a ku: “Ndzi twe ha wena hi mahungu-ndlela, kambe sweswi tihlo ra mina ra ku vona.”—Yobo 42:5.
‘Loko u lavisisa Yehovha, u ta endla leswaku u n’wi kuma’
Na wena u nga ha titwa hi ndlela leyi fanaka. ‘Loko u lavisisa Yehovha, u ta endla leswaku u n’wi kuma.’ (1 Tikronika 28:9) Timbhoni ta Yehovha ti ta swi tsakela ku ku pfuna leswaku u lava u tlhela u kuma Xikwembu lexi nga vonakiki.


c: text/html

text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Yonasi 4:1-11
4 Kambe, Yonasi a swi nga n’wi tsakisi nikatsongo,+ kutani a hlundzuka ngopfu.2 Hikwalaho a khongela Yehovha, a ku: “Oho Yehovha, xana leyi a ku nga ri mhaka leyi ndzi yi vuleke, loko ndza ha ri emisaveni ya rikwerhu? Hi yona mhaka leyi ndzi balekeleke eTaraxixi;+ hikuva a ndzi swi tiva leswaku wena u Xikwembu lexi nga ni nsovo ni tintswalo,+ lexi hlwelaka ku hlundzuka ni lexi teleke musa wa rirhandzu,+ lexi tisolaka hikwalaho ka khombo.+3 Oho Yehovha, ndzi kombela u susa moya-xiviri wa mina+ eka mina, hikuva swa antswa leswaku ndzi fa ematshan’weni ya leswaku ndzi hanya.”+4 Kutani Yehovha a ku: “Xana u ni xivangelo xo hlundzuka swonghasi?”+5 Yonasi a huma emutini, a ya tshama evuxeni bya muti; hakatsongo-tsongo a tiendlela ntsonga, leswaku a tshama ehansi ka wona endzhutini,+ a kondza a vona leswi swi nga ta endleka emutini.+6 Hikwalaho Yehovha Xikwembu a veka ximila xa xikutsu, leswaku xi va ehenhla ka Yonasi, xi va ndzhuti enhlokweni yakwe, xi n’wi kutsula exiyin’weni xakwe xa khombo.+ Yonasi a tsaka ngopfu hikwalaho ka ximila xa xikutsu.7 Kambe Xikwembu xa ntiyiso xi veka xivungwana+ loko vurhonga byi tlhandluka esikwini leri tlhandlamaka, leswaku xi dya ximila xa xikutsu; kutani xi oma hakatsongo-tsongo.+8 Kuteloko dyambu ri huma, Xikwembu xi vanga mheho yo hisa ya le vuxeni,+ kutani dyambu ri tshamela ku hisa nhloko ya Yonasi, lerova a titivala;+ a tshamela ku kombela leswaku moya-xiviri wakwe wu fa, a phindha-phindha a ku: “Swa antswa leswaku ndzi fa ematshan’weni ya leswaku ndzi hanya.”+9 Xikwembu xi ya emahlweni xi byela Yonasi xi ku: “Xana u ni xivangelo xo hlundzuka swonghasi hikwalaho ka ximila xa xikutsu?”+Hiloko a ku: “Ndzi ni xivangelo xo hlundzuka ngopfu, ku yisa eku feni.”10 Kambe Yehovha a ku: “Loko ku ri wena, u ve ni nsovo eka ximila xa xikutsu lexi u nga xi tirhelangiki hi matimba kumbe u xi kurisa, lexi xi kuleke hi vusiku byin’we kutani xi lova xi ri xa vusiku byin’we ntsena.11 Loko ku ri mina, xana a ndzi fanelanga ndzi va ni nsovo eka muti lowukulu wa Ninivha,+ lowu wu nga ni vanhu vo tlula 120 000, lava va nga ku tiviki nikatsongo ku hambana exikarhi ka voko ra vona ra xinene ni ra ximatsi, ku nga hlayiwi swifuwo swo tala?”+

robotstxt: allowed

filter: keep


text:
Vantshwa Va Vutisa
I Yini Leswi Ndzi Nga Swi Langutelaka eVukatini?—Xiyenge 2
ENKANDZIYISWENI WA HINA LOWU HUNDZEKE, hi kambisise swilo leswi vuyerisaka ni mintlhontlho yin’wana leyi u nga yi langutelaka evukatini.
ENKANDZIYISWENI LOWU, hi ta kambisisa leswaku ha yini u fanele u langutela swilo leswi a wu nga swi rindzelanga.
Tsala ✔ etlhelo ka bokisi leri nga ni marito lawa u pfumelelanaka na wona ivi u tsala tinomboro hi ku landzelana ka tona hi ku ya hi leswi nga swa nkoka eka wena.
Ndzi langutele leswaku munhu loyi ndzi nga ta tekana na yena . . .
- a va a sasekile
- a ndzi endla ndzi tinyungubyisa
- a va ni tipakani to fana ni ta mina
- a rhandza vuhungasi byo fana ni bya mina
Loko u ri eku laveni ka munhu loyi u nga ta tekana na yena, a swi bihanga ku langutela swilo leswi boxiweke eka tlula leri hundzeke. Swi nga ha endleka u kuma munhu loyi a nga ni swilo sweswo hinkwaswo. Kambe ntiyiso wa mhaka hileswaku hi ku famba ka nkarhi vanhu va cinca ni swiyimo swa cinca.
Makumu ya mhaka: Leswaku u endla vukati bya wena byi humelela, u fanele u langutela swilo leswi a wu nga swi rindzelanga.
Mhaka yo tsakisa. Swilo swin’wana leswi a wu nga swi rindzelanga evukatini swi nga ha ku tsakisa swinene.
“Leswi se hi tekaneke, swi ndzi tsakisa ngopfu ku lemuka leswaku Maria * u rhandza ku hleka ku tlula leswi a ndzi n’wi tivisa xiswona loko hi nga si tekana. Leswi na mina ndzi rhandzaka ku hleka, swiphiqo leswi hi vaka na swona evuton’wini a swi vi nchumu lowukulu.”—Mark.
Mhaka yo biha. Swilo swin’wana leswi a wu nga swi rindzelanga evukatini swi nga ha ku heta matimba. Ehleketa hi xikombiso lexi.
A hi nge wena ni munhu loyi u nga ta tekana na yena mi tivekele pakani yo va varhumiwa etikweni rimbe. Kambe a wu ta titwa njhani loko endzhaku ka loko mi tekanile, o khomiwa hi vuvabyi lebyi nga ni khombo swinene ivi mi nga ha swi koti ku fikelela pakani ya n’wina? Entiyisweni sweswo swi nga endleka hikuva Bibele yi vula leswaku “swilo swo biha swi humelela hinkwavo!” (Eklesiasta 9:11, Bibele ya Holy Bible—Easy-to-Read Version) A swi kanakanisi leswaku a wu ta karhateka hileswi a vabyaka naswona a wu ta hela matimba hileswi u tsandzekeke ku fikelela pakani ya wena. Hambiswiritano, loko wo humeleriwa hi xiyimo xo tano lexi a wu nga xi rindzelanga, u ta xi amukela hi mbilu yo basa ivi u fambisana na xona. Phela u tekane ni munhu ku nga ri pakani.
Makumu ya mhaka: Hilaha Bibele yi vulaka hakona, vanhu lava nghenelaka vukati va ta va ni “nhlomulo” minkarhi yin’wana. (1 Vakorinto 7:28) Minkarhi yin’wana nhlomulo wolowo wu nga ha vangiwa hi swiyimo leswi nga rindzeriwangiki.
U nga swi lunghekela njhani swiyimo swo tano? Loko u nghenela vukati, u fanele u hlakulela swilo swimbirhi.
1. LANGUTELO LERINENE
Ku nga khathariseki leswaku wena ni munhu loyi u lavaka ku tekana na yena mi nga ha va mi twanana ku fikela kwihi, u fanele u langutela leswaku
- a mi nge pfumelelani eka swilo hinkwaswo minkarhi hinkwayo.
- a mi nge rhangisi swilo leswi fanaka minkarhi hinkwayo.
- a mi nge rhandzi swilo leswi fanaka minkarhi hinkwayo.
- rirhandzu ra n’wina a ri nge tshami ri ri eku pfurheni minkarhi hinkwayo.
Swilo leswi xaxametiweke laha henhla swi tolovelekile evukatini. Kambe a swi nge byi hahluli vukati bya n’wina handle ka loko mo swi pfumelela! Tsundzuka leswaku Bibele yi vula leswaku rirhandzu “ri tiyisela swilo hinkwaswo” naswona “a ri heli.”—1 Vakorinto 13:4, 7, 8.
Ntiyiso wa mhaka: Eku heteleleni, leswi nga ta tiyisa kumbe ku hahlula vukati bya wena a hi swiphiqo leswi u langutanaka na swona kambe i ndlela leyi u swi tlhantlhaka ha yona.—Vakolosa 3:13.
2. KU TSHEMBEKA EKA YENA
Loko n’wina mi tiyimisele ku tshama swin’we hambi ko ba lexi dumaka, mi ta swi kota ku hlula swiphiqo leswi mi nga swi rindzelangiki.—Matewu 19:6.
Vanhu van’wana va vula leswaku ku tshembeka eka munhu loyi u tekaneke na yena swi endla leswaku vukati byi tika swinene. Kambe ntiyiso wa mhaka hileswaku swi endla leswaku vukati byi nga tiki. Ku tshembeka ku tiyisa vukati bya n’wina. Loko mi humeleriwa hi swiphiqo leswi a mi nga swi rindzelanga, mi ta lava tindlela to swi tlhantlha, ku nga ri ku swi balekela hi ku dlaya vukati.
Leswaku u hlakulela ku tshembeka eka yena, u fanele u ehleketisisa hi leswi vukati byi vulaka swona hakunene, ku nga ri leswi wena u byi tekaka ha yona. Leswaku u vona ndlela leyi sweswo swi hambanaka ha yona, endla xitoloveto lexi landzelaka.
1. A hi nge u nyikiwe thikithi ra xihaha-mpfhuka leswaku u endzela tiko rin’we emisaveni. Hi rihi tiko leri u nga hlawulaka ku ri endzela naswona ha yini?
Tiko:
Xivangelo:
- ri ni tindhawu to saseka
- ri ni ndhavuko wo tsakisa
- ri ni maxelo lamanene
- ri tele vuhungasi
- ni swin’wana
2. A hi nge u nyikiwe thikithi ro famba ntsena naswona tiko leri u yaka eka rona u ta tshama eka rona vutomi bya wena hinkwabyo.
Sweswi hi rihi tiko leri u nga ri hlawulaka?
- Tiko:
- kumbe A ndzi ta hlawula ku tshama etikweni leri ndzi nga eka rona.
Eka xitoloveto lexi nga laha henhla, swi nga ha endleka leswaku tiko leri u ri hlawuleke eka xivutiso xo sungula a ri fani ni leri u ri hlawuleke eka lexa vumbirhi. Hambiloko u hlawule tiko rin’we eka swivutiso haswimbirhi, a swi kanakanisi leswaku u ehleketisise swinene hi nhlamulo ya wena ya xivutiso lexa vumbirhi. Ematshan’weni yo tivona hi mahlo ya mianakanyo u ganame elwandle kumbe u ri karhi u khandziya tintshava tanihi muendzi, u boheke ku tivona hi mahlo ya mianakanyo u ri karhi u tiphina hi swilo swo tsakisa ni ku langutana ni mintlhontlho ya siku ni siku tanihi muaka-tiko wa kwalaho.
Yoleyo i ndlela leyi u faneleke u byi teka ha yona vukati. Phela hi ku famba ka nkarhi swiyimo swi nga ha cinca. A swi kanakanisi leswaku ni swiyimo swa n’wina swi nga ha cinca. Kambe ku humelela ka vukati bya n’wina swi titshege hi vuswikoti bya wena byo lunghekela swilo leswi a wu nga swi rindzelanga ni ku langutana na swona hi ndlela leyinene loko swo tshuka swi humelela.
Xivutiso xo anakanyisisa ha xona: U langutana njhani ni swiyimo leswi u nga swi rindzelangiki evuton’wini sweswi tanihi leswi u nga siki nghenelaka vukati?
^ ndzim. 15 Mavito man’wana ma cinciwile exihlokweni lexi.
HA YINI U NGA VUTISI VATSWARI VA WENA?
Hi yihi mikateko ni mintlhontlho leyi a mi nga yi rindzelanga leyi mi langutaneke na yona loko ma ha ku tekana? Ndzi nga swi lunghekela njhani swilo leswi ndzi nga swi rindzelangiki loko ndzi nghenela vukati?


text:
1Msana keto ni to wona yimwane ngelozi ya mtamo, yi txi txhika ngu nzumani. Yi ti ambate direfu; ni wulaho wa nzumani wu di ha msungo ka yona; khohe ya yona yi ti fana ni ditambo, minenge ya yona yi ti fana ni tiphande ta mndilo, 2manzani yi ti ñote txibhukwana, txo tulwa. Se yi to veka mkondo wa txinene txitimwi ka linene, ani wa txibhabha yi di wu vekile txitimwi ka mafu. 3Se yi kwangula ngu dipswi da hombe, nga kubhonga ka ngonyamo. Mbimo yi yi nga bhonga, ku to pfala kudhinda ka singwalangwanda sa mtxhanu ni simbidi. 4Mbimo yi si nga dhinda singwalangwanda sa mtxhanu ni simbidi, ani ni titi lava kubhala, aniko ni to engisa dipswi da kuta ngu nzumani di txi: “Veketa malengo a tile ti nga wombwa ngu mtxhanu wa singwalangwanda ni simbidi, u nga ma bhale.” 5Konako, ngelozi, yi ni nga yi wona yi di emile txitimwi ka linene ni mafu, yi to guleta diwoko da txinene, yi di komba nzumani. 6Yi txi xambanya ngu wule a hanyako ka ku ambi na magwito, a nga vanga nzuma ni sotshe siya si ku ka yona; mafu ni sotshe siya si ku ka ona; linene ni sotshe si si ku ka lona yi txi: “Kha ku nga ngadi ni mbimo! 7Aniko ka masiku yawa ku no engiswa dipswi da ngelozi ya wutxhanu ni timbidi, mbimo yi ngelozi yi no veta mpundu wa yona, konako msisalo wa Txizimu wu na va wu di hetisekile, madingano ni ti txona txi nga zivisa ka sithumi sa txona, i ku vaprofeti,” 8Dipswi di da kuta ngu nzumani ni nga ti di engisile, di to engeta di wombawomba ni nani di txi: “Tsula, inda ya teka txibhukwana txo tulwa, manzani ka ngelozi yi nga ema txitimwi ka linene ni mafu.” 9Ngu konaho, ni to tsula ka ngelozi ni ya yi kombela ti to yi ni ninga txibhukwana. Yona yi to ni gela yi txi: “Txi teke u txi dya; txona txi na bava mndani kwako, kambe mkanani kwako txi na lombela nga wulombe.” 10Ni to teka txibhukwana manzani ka ngelozi, ni txi dya; mkanani txi to lombela nga wulombe; aniko mbimo yi ni nga mita, mndani kwangu ku to bava. 11Konako va to ni gela va txi: “Ta fanela kuengeta u txi profeta masoni ka vathu va tixaka to tala, ni ka matiko o tala ni tidimi to tala ni ka vafumeli vo tala.”
Copyright
Learn More


text:
XIENGETELO
Xilalelo Xa Hosi I Nkhuvo Lowu Dzunisaka Xikwembu
VAKRESTE va lerisiwa ku tlangela nkhuvo wa Xitsundzuxo xa rifu ra Kreste. Nkhuvo lowu wu tlhela wu vitaniwa “xilalelo xa Hosi.” (1 Vakorinto 11:20) I yini lexi endlaka leswaku wu va wa nkoka swonghasi? Wu fanele wu tlangeriwa rini naswona hi ndlela yihi?
Yesu Kreste u simeke nkhuvo lowu hi vusiku bya Paseka ya Xiyuda ya lembe ra 33 C.E. Paseka i nkhuvo lowu a wu tlangeriwa kan’we hi lembe, hi siku ra vu-14 ra n’hweti ya Xiyuda ya Nisani. Swi vonaka onge Vayuda a va kota ku tiva siku leri hi ku rindza dyambu leswaku ri tsemakanya ekweyitoro hi ximun’wana. Hi siku rero, vusiku byi va byi ringana kahle ni nhlikanhi hi tiawara ta 12. N’weti lowu nga ta thwasa hi ximun’wana xexo, wu vula ku sungula ka n’hweti ya Nisani. Kutani Paseka a yi tlangeriwa hi siku ra vu-14 ra n’hweti yoleyo, endzhaku ka ku pela ka dyambu.
Yesu u tlangele Paseka ni vaapostola va yena kutani a hlongola Yudasi Iskariyota ivi a simeka Xilalelo xa Hosi. Leswi nkhuvo lowu wu siveke Paseka ya Xiyuda, wu fanele wu tlangeriwa kan’we ntsena hi lembe.
Evhangheli ya Matewu yi ri: “Yesu a teka xinkwa, loko a nkhensile, a xi phema ivi a nyika vadyondzisiwa, a ku: ‘Tekani, mi dya. Leswi swi vula miri wa mina.’ Nakambe, a teka xinwelo, loko a nkhensile, a va nyika xona, a ku: ‘Nwanani eka xona, hinkwenu ka n’wina; hikuva leswi swi vula “ngati ya ntwanano” ya mina, leyi nga ta halateriwa vo tala leswaku va rivaleriwa swidyoho.’”—Matewu 26:26-28.
Van’wana va pfumela leswaku Yesu u hundzule xinkwa xi va miri wa yena ni vhinyo yi va ngati ya yena. Kambe, miri wa Yesu a wu helerile loko a nyika vaapostola va yena xinkwa. Xana hakunene vaapostola va Yesu a va dya nyama ya yena ni ku nwa ngati ya yena? Doo, phela sweswo a ku ta va ku ri vukhema ni ku tlula nawu wa Xikwembu. (Genesa 9:3, 4; Levhitika 17:10) Hi ku ya hi Luka 22:20, Yesu u te: “Xinwelo lexi xi vula ntwanano lowuntshwa hikwalaho ka ngati ya mina, leyi nga ta halateriwa n’wina.” Xana xinwelo xexo xi hundzuke “ntwanano lowuntshwa” hakunene? Phela sweswo a swi nga ta koteka hikuva ntwanano i ku pfumelelana, a hi nchumu lowu u nga wu khomaka hi mavoko.
Hikwalaho, xinkwa ni vhinyo swi fanekisela swo karhi. Xinkwa xi fanekisela miri wa Kreste lowu hetisekeke. Yesu u tirhise xinkwa lexi saleke loko va tlangela nkhuvo wa Paseka. Xinkwa xa kona a xi nga ri na comela. (Eksoda 12:8) Bibele yi tirhisa comela ku fanekisela ku bola kumbe ku onhaka. Hikokwalaho, xinkwa xi fanekisela miri wa Yesu lowu hetisekeke, lowu a endleke xitlhavelo ha wona. A wu nga ri na xidyoho.—Matewu 16:11, 12; 1 Vakorinto 5:6, 7; 1 Petro 2:22; 1 Yohane 2:1, 2.
Vhinyo yo tshwuka yi fanekisela ngati ya Yesu. Ngati yoleyo yi endla leswaku ntwanano lowuntshwa wu tiya. Yesu u vule leswaku ngati ya yena yi halatiwile leswaku vanhu va ta “rivaleriwa swidyoho” swa vona. Xisweswo, vanhu va kota ku va lava baseke emahlweni ka Xikwembu kutani va nghena eka ntwanano lowuntshwa na Yehovha. (Vaheveru 9:14; 10:16, 17) Ntwanano lowu wu endla leswaku Vakreste vo tshembeka va 144 000 va kota ku ya etilweni. Va ta fika va va tihosi ni vaprista kutani va katekisa vanhu hinkwavo.—Genesa 22:18; Yeremiya 31:31-33; 1 Petro 2:9; Nhlavutelo 5:9, 10; 14:1-3.
I vamani lava faneleke va dya swifanekiselo leswi hi nkarhi wa Xitsundzuxo? Lava faneleke va dya xinkwa ni ku nwa vhinyo hi lava va ngheneke eka ntwanano lowuntshwa—hi leswaku lava nga ni ntshembo wo ya etilweni. Moya wo kwetsima wa Xikwembu wa va tiyisekisa leswaku va hlawuriwe ku va tihosi etilweni. (Varhoma 8:16) Nakambe Yesu u endle ntwanano wa Mfumo na vona.—Luka 22:29.
Ku vuriwa yini hi lava va nga ni ntshembo wo hanya hilaha ku nga heriki emisaveni loko se yi ri Paradeyisi? Va yingisa xileriso xa Yesu xa leswaku va va kona eXilalelweni xa Hosi, kambe vona a va dyi, vo hlalela kunene. Timbhoni ta Yehovha ti tlangela nkhuvo wa Xilalelo xa Hosi kan’we hi lembe hi Nisani 14 loko dyambu ri pela. Hambileswi va nga talangiki lava vulaka leswaku va ni ntshembo wo ya etilweni, nkhuvo lowu i wa risima eka Vakreste hinkwavo. I nkarhi lowu hinkwavo va anakanyisisaka hi rirhandzu lerikulu swinene leri Yehovha Xikwembu na Yesu Kreste va va kombeke rona.—Yohane 3:16.


text:
BIBELE YI HUNDZULA VUTOMI BYA VANHU
“Xitshembiso Xa Misava Leyi Nga Paradeyisi Xi Hundzule Vutomi Bya Mina”
LEMBE RO VELEKIWA: 1974
TIKO: LATVIA
MATIMU YAKWE: A A NGHENELE MPHIKIZANO WA SWITHUTHUTHU LOWU NGA NI KHOMBO
VUTOMI BYA MINA:
Ndzi velekiwe eRiga, laha ku nga ntsindza wa Latvia. Mina na sesi wa mina hi kurisiwe hi mana wa hina. Hambileswi Manana a a ri Mukhatoliki, a hi ya ekerekeni ntsena hi tiholideyi leti fambisanaka ni vukhongeri. Minkarhi hinkwayo a ndzi kholwa leswaku ku ni Xikwembu, kambe leswi a ndza ha ri muntshwa, ku ve ni swilo swo tala leswi ndzi kavanyeteke lerova ndzi nga vi na mhaka na xona.
Loko ndzi ri karhi ndzi kula, mana wa mina u xiye leswaku a ndzi ri ni vuswikoti byo tlhantlhelela swilo ndzi tlhela ndzi swi hlanganisa. Leswi endlwini a ku ri ni swilo swo tala leswi a ndzi ta swi tlhantlhelela, minkarhi hinkwayo Manana a a karhateka loko a fanele a ndzi siya ekaya ndzi ri ndzexe. Kutani u ndzi nyike tinsimbhi leti a ndzi rhandza ku ti hlanganisa ndzi endla nchumu wo karhi ivi ndzi tlhela ndzi wu tlhantlhelela. Sweswo swi endle leswaku ndzi rhandza xithuthuthu. Manana u ndzi nghenise eka mphikizano wa swithuthuthu lowu vitaniwaka Zelta Mopēds (The Golden Moped). Ndzi sungule ku phikizana ni van’wana hi ku tirhisa swithuthuthu leswitsongo leswi talaka ku tirhisiwa hi vavasati ivi hi ku famba ka nkarhi ndzi sungula ku tirhisa swithuthuthu leswikulu.
Leswi a ndzi tlharihile, a swi tekanga nkarhi leswaku ndzi kota ntlangu wo fambisa swithuthuthu hi rivilo lerikulu lowu a wu ri ni khombo. Ndzi hlule eka mphikizano wa swithuthuthu wa le Latvia ku ringana kanharhu ivi ndzi tlhela ndzi hlula eka Mphikizano wa Swithuthuthu leswikulu eMatikweni ya Baltic ku ringana kambirhi.
NDLELA LEYI BIBELE YI HUNDZULEKE VUTOMI BYA MINA HA YONA:
Loko ndza ha khomekile hi mimphikizano yoleyo, Evija loyi a a ri ntombhi ya mina (loyi endzhakunyana a veke nsati wa mina) u hlangane ni Timbhoni ta Yehovha. Ti n’wi nyike yin’wana ya minkandziyiso ya tona leyi a yi ri ni xiphephana xo kombela dyondzo ya Bibele. U tate xiphephana xolexo kutani a xi rhumela. Hi ku hatlisa, u endzeriwe hi Timbhoni timbirhi naswona u sungule ku dyondza Bibele na tona. A ndzi nga ri na xiphiqo hileswi a dyondza na tona, kambe hi nkarhi wolowo, mina a ndzi nga byi tsakeli vukhongeri.
Endzhakunyana, Timbhoni ti ndzi rhambile leswaku ndzi ta ndzi ta yingisela loko ti ri karhi ti dyondza Bibele na Evija. Ndzi pfumerile naswona leswi ndzi swi tweke swi ndzi tsakisile. Lexi ndzi khumbeke swinene i xitshembiso lexi nga eBibeleni xa misava leyi nga paradeyisi. Hi xikombiso, ti ndzi kombe ndzimana leyi nga eka Pisalema 37:10, 11 leyi nge: “Hi nkarhinyana, lowo homboloka a nge he vi kona; kunene u ta languta endhawini yakwe, u ta va a nga ri kona. Kambe lavo rhula va ta dya ndzhaka ya misava, hakunene va ta kuma ntsako lowu heleleke eku rhuleni lokukulu.” Xitshembiso xexo xi ndzi tsakisile hakunene.
Ndzi ye ndzi swi tsakela swinene swilo leswi a ndzi swi dyondza eBibeleni. Ndzi sungule ku xiya leswaku ku ni tikereke to tala ta mavunwa. Tidyondzo ta Bibele ti ndzi tsakisile hikwalaho ka leswi a ti twisiseka naswona a ti ri erivaleni.
Loko ndzi ri karhi ndzi ya emahlweni ndzi dyondza Bibele, ndzi dyondze ndlela leyi vutomi byi nga bya nkoka ha yona eka Yehovha. (Pisalema 36:9) Sweswo swi khumbe mphikizano wa mina—a ndzi nga ha swi lavi ku veka vutomi bya mina ekhombyeni. Ematshan’weni ya sweswo, vutomi bya mina a ndzi lava ku byi tirhisela ku va ndzi vangamisa Yehovha. Hikwalaho ka sweswo, a ndzi nga ha swi teki swi ri swa nkoka ku va ni ndhuma ni ku ndhundhuzeriwa hikwalaho ka mphikizano wa swithuthuthu.
Ndzi sungule ku xiya leswaku ku ni vutihlamuleri lebyi Munyiki wa vutomi a ndzi nyikeke byona
Hi 1996, ndzi ye entsombanweni wa matiko yo hambana-hambana wa Timbhoni ta Yehovha eTallinn, le Estonia, laha ku nga riki kule ni xitediyamu xa swithuthuthu lexi a ndzi tala ku ya eka xona leswaku ndzi ya nghenela mphikizano kona. Loko ndzi ri entsombanweni, ndzi vone vanhu vo huma ematikweni yo tala yo hambana-hambana va hlangane swin’we hi vun’we. Hi xikombiso, loko Mbhoni yin’wana yi lahlekele hi xipachi xa yona, a ndzi ehleketa leswaku a yi nge he xi kumi. Kambe, swi nga siya kwihi, Mbhoni yin’wana yi thumbe xipachi xexo kutani yi xi tlherisela eka n’wini wa xona naswona a ku ri hava lexi kayivelaka. Sweswo swi ndzi hlamarisile swinene! Ndzi nambe ndzi swi twisisa leswaku hakunene Timbhoni ti hanya hi milawu ya Bibele. Mina na Evija hi ye emahlweni hi endla nhluvuko eka dyondzo ya hina ya Bibele kutani hi 1997 hi khuvuriwile hi va Timbhoni ta Yehovha.
NDLELA LEYI NDZI VUYERIWEKE HA YONA:
Van’wana va vanghana va mina va file hikwalaho ka mphikizano wa swithuthuthu. Hikwalaho ko dyondza Bibele, ndzi sungule ku twisisa leswaku ndzi ni vutihlamuleri lebyi a ndzi fanele ndzi byi hetisisa eka Munyiki wa vutomi, ku nga Yehovha. Sweswo swi ponise vutomi bya mina.
Ku ringana malembe ya mune, mina na Evija hi ve ni lunghelo ro nghenela ntirho wa nkarhi hinkwawo erhavini ra Timbhoni ta Yehovha eRiga. Sweswi hi tiphina hi ku kurisa xinhwanyetana xa hina, ku nga Alise, ni ku xi pfuna leswaku xi kula xi ri karhi xi rhandza Yehovha. Nakambe ndzi ni lunghelo ro heta siku rin’we kan’we hi vhiki ehofisini ya vuhundzuluxeri ndzi ri karhi ndzi lunghisa timovha ni swilo swin’wana leswi onhakeke. Hakunene swa ndzi tsakisa ku tirhisa vuswikoti lebyi ndzi byi dyondzeke loko ndza ha n’wana! Ninamuntlha ndza ha tlhantlhelela swilo ndzi tlhela ndzi swi hlanganisa.
Ndzi ri teka ri ri ra nkoka lunghelo ro va mina ni ndyangu wa mina hi chumayela hi Xikwembu xi ri xin’we xa ntiyiso naswona ndza swi tlangela leswi ndzi swi dyondzeke eBibeleni. Hakunene xitshembiso xa misava leyi nga paradeyisi xi hundzule vutomi bya mina!


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Tinhlayo 19:1-22
19 Yehovha a ya emahlweni a byela Muxe na Aroni a ku:2 “Lexi i xileriso xa nawu lowu Yehovha a wu leriseke, a ku, ‘Byela vana va Israyele leswaku va ku tekela thokazi ro tshwuka leri hanyeke kahle, leri nga riki na xisandzu,+ leri nga si tshamaka ri rhwexiwa joko.+3 Mi fanele mi ri nyika Eliyazara lowa muprista, yena u ta ri humesela ehandle ka nxaxa, kutani ri fanele ri tlhaviwa emahlweni ka yena.4 Eliyazara lowa muprista u fanele a teka ngati yin’wana hi rintiho rakwe, a xuva ngati yin’wana ka nkombo+ hi ku kongoma emahlweni ka ntsonga wa nhlangano.5 Kutani thokazi ri fanele ri hisiwa a ri langutile. Dzovo ra rona ni nyama ya rona ni ngati ya rona swin’we ni vulongo bya rona, swi ta hisiwa.+6 Kutani muprista u fanele a teka mukedari+ ni hisopa+ ni nguvu ya ribungwana,+ a swi lahlela endzilweni lowu hisaka thokazi.7 Muprista u fanele a hlantswa tinguvu takwe naswona a hlamba nyama yakwe hi mati, endzhaku ka sweswo a nga nghena enxaxeni; kambe muprista u fanele a va la nyameke ku fika nimadyambu.8 “‘Loyi a ri hiseke u ta hlantswa tinguvu takwe hi mati naswona u fanele a hlamba nyama yakwe hi mati,+ u fanele a va la nyameke ku fika nimadyambu.9 “‘Kutani munhu la tengeke u fanele a hlengeleta nkuma+ wa thokazi a wu veka endhawini leyi tengeke ehandle ka nxaxa; va fanele va wu nyika ntshungu wa vana va Israyele, wu va nchumu lowu nga ta hlayiseriwa ku tengisa+ mati. I gandzelo ra xidyoho.10 Kutani loyi a hlengeletaka nkuma wa thokazi u fanele a hlantswa tinguvu takwe naswona a va la nyameke ku fika nimadyambu.+“‘Swi ta va nawu wa hilaha ku nga riki na makumu eka vana va Israyele ni le ka muluveri la luveleke exikarhi ka vona.+11 Munhu un’wana ni un’wana la khumbaka ntsumbu wa moya-xiviri+ wun’wana ni wun’wana wa munhu, u ta va la nyameke masiku ya nkombo.+12 Munhu yoloye u ta titengisa hi wona hi siku ra vunharhu,+ kutani hi siku ra vunkombo u ta va la tengeke. Kambe loko a nga titengisi hi siku ra vunharhu, u ta va la nyameke hi siku ra vunkombo.13 Un’wana ni un’wana la khumbaka ntsumbu, moya-xiviri wa munhu wihi ni wihi loyi a nga tshukaka a fa, ivi a nga titengisi, u nyamise tabernakela+ ya Yehovha, moya-xiviri wolowo wu fanele wu dlayiwa eIsrayele.+ Hikuva a nga xuviwanga hi mati ya ku n’wi tengisa,+ u tshama a ri la nyameke. Ku nyama kakwe ka ha ri ehenhla ka yena.+14 “‘Lowu i nawu loko munhu o tshuka a fela entsongeni: Un’wana ni un’wana la nghenaka entsongeni ni un’wana ni un’wana la nga endzeni ka ntsonga, u ta va la nyameke masiku ya nkombo.15 Kutani xibya+ xin’wana ni xin’wana lexi pfulekeke lexi ku nga riki na xipfalo lexi tsimbeleriweke ehenhla ka xona, a xi tenganga.16 Un’wana ni un’wana la nga khumbaka munhu wo karhi enhoveni la dlayiweke hi banga+ kumbe ntsumbu kumbe rhambu+ ra munhu kumbe sirha, u ta va la nyameke masiku ya nkombo.17 Munhu la nyameke, va fanele va n’wi tekela ntshuri wa laha ku hisiwaka kona gandzelo ra xidyoho, va chela mati lama khulukaka ehenhla ka rona endzeni ka xibya.18 Munhu la tengeke+ u fanele a teka hisopa+ a yi peta ematini kutani a yi xuva ehenhla ka ntsonga ni le ka swibya hinkwaswo ni le ka mimoya-xiviri leyi a yi ri kwalaho, ni le henhla ka loyi a nga khumba rhambu kumbe loyi a dlayiweke kumbe ntsumbu kumbe sirha.19 Kutani munhu la tengeke u fanele a yi xuva hi siku ra vunharhu ni hi siku ra vunkombo ehenhla ka loyi a nga tengangiki, naswona u fanele a n’wi tengisa hi siku ra vunkombo exidyohweni xakwe;+ yena u fanele a hlantswa tinguvu takwe naswona a hlamba hi mati, u ta va la tengeke nimadyambu.20 “‘Kambe munhu la nyameke loyi a nga ta ka a nga titengisi, moya-xiviri wolowo wu fanele wu dlayiwa+ exikarhi ka nhlengeletano, hikuva wu nyamise vukwetsimelo bya Yehovha. A wu xuviwanga hi mati ya ku tengisa. A wu tenganga.21 “‘Wu fanele wu va nawu wa hilaha ku nga riki na makumu eka vona, leswaku loyi a xuvaka mati ya ku tengisa u fanele a hlantswa tinguvu+ takwe, ni loyi a khumbaka mati ya ku tengisa. U ta va a nyamile ku fikela nimadyambu.22 Kutani xin’wana ni xin’wana lexi munhu la nyameke a nga xi khumbaka xi ta va xi nga tenganga,+ naswona moya-xiviri lowu wu xi khumbaka wu ta va wu nga tenganga ku fika nimadyambu.’”+


text:
Vuyeriwa Swinene Hi Ku Hlaya Bibele
“Kunene ndza wu tsakela nawu wa Xikwembu.”—RHOM. 7:22.
1-3. Hi byihi vuyelo lebyi vaka kona loko u hlaya Bibele ni ku tirhisa leswi u swi dyondzaka?
“MIXO wun’wana ni wun’wana ndzi nkhensa Yehovha hileswi a ndzi pfuneke leswaku ndzi twisisa Bibele.” Makwerhu wa xisati la nga Mukreste la vuleke marito wolawo se u hlaye Bibele hinkwayo minkarhi yo tlula 40 naswona wa ha ya emahlweni ni ku yi hlaya. Makwerhu wa xisati la ha riki muntshwa u tsale leswaku ku hlaya Bibele swi n’wi pfune ku vona leswaku Yehovha i wa xiviri. Sweswo swi endle leswaku a tshinela swinene eka Tata wa yena wa le tilweni. U te, “A ndzi si tshama ndzi tsaka hi ndlela leyi ndzi tsakeke ha yona evuton’wini sweswi!”
2 Muapostola Petro u khutaze vanhu hinkwavo leswaku va “[hlakulela] ku navela ntswamba wa rito lowu nga pfanganyisiwangiki na nchumu.” (1 Pet. 2:2) Lava va enerisaka ku navela koloko hi ku dyondza Bibele ni lava tirhisaka leswi Bibele yi swi dyondzisaka va ni ripfalo leri baseke ni xikongomelo evuton’wini. Va va ni vunghana lebyikulu ni van’wana lava na vona va rhandzaka ni ku tirhela Xikwembu xa ntiyiso. Hinkwaswo leswi i swivangelo leswi twalaka swo “tsakela nawu wa Xikwembu.” (Rhom. 7:22) Kambe ku ni swin’wana leswi va vuyeriwaka hi swona. Xana hi swihi?
3 Loko u ya emahlweni u dyondza hi Yehovha ni hi N’wana wa yena, u ta ya u va rhandza swinene swin’we ni vanhu-kuloni. Ku va ni vutivi lebyi kongomeke hi Matsalwa swi ku pfuna ku vona ndlela leyi Xikwembu xi nga ta ponisa vanhu lava yingisaka ha yona ku nga ri khale loko xi lovisa vanhu vo homboloka. U ni mahungu lamanene lawa u faneleke u ma byela vanhu ensin’wini ya ka n’wina. Yehovha u ta ku katekisa loko u dyondzisa van’wana swilo leswi u swi dyondzeke eRitweni ra yena.
HLAYA BIBELE U TLHELA U ANAKANYISISA HI LESWI U SWI HLAYAKA
4. Swi vula yini ku hlaya Bibele “hi rito ra le hansi”?
4 Yehovha a nga lavi leswaku loko malandza ya yena ma hlaya Rito ra yena ma tsutsuma kunene. U byele Yoxuwa wa le minkarhini ya khale a ku: “Buku leyi ya nawu yi nga suki enon’wini wa wena, naswona u fanele u yi hlaya hi rito ra le hansi nhlikanhi ni vusiku.” (Yox. 1:8; Ps. 1:2) Xana xileriso lexi xi vula leswaku loko u hlaya Bibele ku sukela eka Genesa ku ya eka Nhlavutelo u fanele u hlevetela kunene? E-e. Xi vula leswaku u fanele u yi hlaya hi ndlela leyi nga ta ku pfumelela leswaku u anakanyisisa hi leswi u swi hlayeke. Loko u hlaya Bibele “hi rito ra le hansi,” swi ta ku pfuna leswaku u dzikisa mianakanyo ya wena eka rungula leri nga ra nkoka ni leri ri ku khutazaka hi nkarhi wolowo. Loko u kuma tindzimana kumbe marungula wolawo, swi hlaye hi ku nonoka, kumbexana u hlevetela kunene. Kutani yinhla ya le Matsalweni leyi u yi hlayaka yi ta khumba mbilu ya wena swinene. Ha yini leswi swi ri swa nkoka? Hikuva loko u yi twisisa kahle ndzayo ya Xikwembu, u ta lava ku hanya hi ku pfumelelana na yona.
5-7. Kombisa ndlela leyi ku hlaya Rito ra Xikwembu hi rito ra le hansi swi nga ku pfunaka ha yona leswaku u (a) tshama u basile emahanyelweni; (b) u lehisela van’wana mbilu ni ku va kombisa musa; (c) u tshemba Yehovha ni hi minkarhi yo tika.
5 Ku hlaya hi rito ra le hansi swa pfuna loko u hlaya tibuku ta le Bibeleni leti u nga ti tolovelangiki. Hi xikombiso, anakanya hi swiyimo leswi swinharhu. Xo sungula, anakanya hi makwerhu wa xinuna la ha riki muntshwa la nga Mukreste loyi eka ku hlaya ka yena ka Bibele a hlayaka vuprofeta bya Hosiya. Eka ndzima 4, wa yimanyana a anakanyisisa endzhaku ko hlaya tindzimana 11 ku ya eka 13. (Hlaya Hosiya 4:11-13.) Ha yini? Tindzimana leti ti koke nyingiso wa yena hikuva wa ringeka exikolweni leswaku a tikhoma hi ndlela yo biha. U anakanyisisa hi tindzimana leti kutani a ku: ‘Yehovha u vona swilo swo biha leswi vanhu va swi endlaka ni le xihundleni. A ndzi swi lavi ku n’wi twisa ku vava.’ Makwerhu loyi u tiyimisela ku tshama a basile emahanyelweni emahlweni ka Xikwembu.
6 Eka xiyimo xa vumbirhi, makwerhu wa xisati la nga Mukreste u hlaya vuprofeta bya Yuwele kutani a fika eka ndzima 2, ndzimana 13. (Hlaya Yuwele 2:13.) Loko a ri karhi a hlaya ndzimana yoleyo hi rito ra le hansi, u anakanyisisa hi ndlela leyi a nga n’wi tekelelaka ha yona Yehovha, loyi a nga ‘ni nsovo, tintswalo, a hlwelaka ku hlundzuka naswona a teleke musa wa rirhandzu.’ U teka xiboho xo endla ku cinca ko karhi hikuva minkarhi yin’wana u vula marito lama tlhavaka eka nuna wa yena ni le ka van’wana naswona wa va holovela.
7 Xa vunharhu, anakanya hi tatana la nga Mukreste loyi a heleriweke hi ntirho naswona a vilerisiwaka hi vuhlayiseki bya nsati wa yena ni bya vana va yena. Eka Nahume 1:7, u hlaya hi rito ra le hansi leswaku Yehovha u “xiya lava va lavaka vutumbelo eka yena” naswona wa va sirhelela ku fana ni “khokholo esikwini ra maxangu.” Rungula rero ra n’wi chavelela. Ri n’wi endla a swi xiya leswaku Yehovha wa n’wi rhandza kutani u tshika ku vilela ngopfu. Endzhaku u hlaya ndzimana 15 hi rito ra le hansi. (Hlaya Nahume 1:15.) Makwerhu loyi u xiya leswaku loko a chumayela mahungu lamanene hi minkarhi yo tika, u kombisa leswaku hakunene u teka Yehovha a ri khokholo ra yena. Loko makwerhu loyi a ri karhi a lava ntirho wo tihanyisa, sweswi u tlhela a seketela ntirho wa nsimu wa le xikarhi ka vhiki.
8. Hi ku komisa, hlamusela swilo swin’wana leswi u swi kumeke eka ku hlaya ka wena ka Bibele.
8 Tinhla leti ta nkoka leti ha ha ku ti kambisisaka ti kumeka eka tibuku ta Bibele leti van’wana va nga ha ti tekaka ti tika ku ti twisisa. Loko u ri karhi u hlaya buku ya Hosiya, Yuwele na Nahume hi xikongomelo xo lava ku ti twisisa, swi ta ku susumetela ku hlaya tindzimana tin’wana ta tona hi rito ra le hansi. Anakanya hi vutlhari ni nchavelelo leswi u nga swi kumaka eka matsalwa ya vaprofeta volavo! Naswona ku vuriwa yini hi Bibele hinkwayo? Rito ra Xikwembu ri fana ni mugodi wa dayimani. U fanele u wu cela kahle mugodi wolowo! Ina, hlaya Bibele hinkwayo hi xikongomelo xa ku kuma tindzalama ta nkongomiso ni swikhutazo swa Xikwembu.
TIKARHATELE KU TWISISA LESWI U SWI HLAYAKA
9. Hi nga endla yini leswaku hi yi twisisa ku antswa Bibele?
9 Hambileswi swi nga swa nkoka leswaku u hlaya Bibele siku ni siku, kambe u lava ku tlhela u kuma ku twisisa ni vutivi. Hikwalaho, yi tirhise kahle minkandziyiso ya nhlengeletano ya Yehovha leswaku u endla ndzavisiso hi vanhu, tindhawu ni hi swiendlakalo leswi u hlayaka ha swona. Kumbe loko u tivutisa ndlela leyi dyondzo yo karhi ya le Bibeleni yi nga ha ku khumbaka ha yona evuton’wini, u nga ha kombela nkulu wa le vandlheni kumbe Mukreste un’wana la wupfeke leswaku a ku pfuna. Leswaku hi kombisa nkoka wa ku engetela ku twisisa ka hina, a hi kambisiseni xikombiso xa Mukreste un’wana wa hi lembe-xidzana ro sungula la tikarhateleke ku endla sweswo. Vito ra yena a ku ri Apolosi.
10, 11. (a) Apolosi u pfuniwe njhani leswaku a va muchumayeri wo antswa wa mahungu lamanene? (b) Hi nga dyondza yini eka mhaka ya Apolosi? (Vona bokisi leri nge, “Xana U Dyondzisa Tidyondzo Leti Fambisanaka Ni Matwisiselo Ya Sweswi Ya Bibele?”)
10 Apolosi a a ri Mukreste wa Muyuda loyi “Matsalwa a a ma tiva kahle” naswona “a a pfurha hi moya.” Buku ya Mintirho yi vula leswi hi yena: “A a vulavula ni ku dyondzisa hilaha swi nga hakona swilo leswi khumbaka Yesu, kambe a a tolovelane ni nkhuvulo wa Yohane ntsena.” Handle ko swi xiya, Apolosi a a dyondzisa dyondzo yin’wana ya nkhuvulo leyi a yi hundzeriwe hi nkarhi. Endzhaku ka loko Prisila na Akhwila, mpatswa wa Vakreste, va n’wi yingiserile loko a dyondzisa aEfesa, va n’wi hlamusele “ndlela ya Xikwembu hilaha ku lulameke.” (Mint. 18:24-26) Leswi swi n’wi pfune njhani Apolosi?
11 Endzhaku ka loko Apolosi a chumayele aEfesa, u ye eAkaya. “Loko a fika kona, u va pfune ngopfu lava kholweke hikwalaho ka musa lowu nga faneriwiki wa Xikwembu; hikuva hi matimba u kombise khwatsi erivaleni leswaku Vayuda va hoxisile, a tlhela a kombisa hi Matsalwa leswaku Yesu a a ri Kreste.” (Mint. 18:27, 28) Hi nkarhi wolowo, Apolosi a a hlamusela leswi nkhuvulo wa Vukreste wu vulaka swona hilaha swi nga hakona. Leswi a a ri ni vutivi lebyi engetelekeke, u va “pfune ngopfu” lavantshwa leswaku va endla nhluvuko evugandzerini bya ntiyiso. Hi nga dyondza yini eka rungula leri? Ku fana na Apolosi, hi tikarhatela ku twisisa leswi hi swi hlayaka eBibeleni. Kambe, loko mupfumeri-kulorhi la nga ni ntokoto a ringanyeta ndlela leyi hi nga dyondzisaka ha yona hilaha ku humelelaka, hi fanele hi amukela mpfuno wolowo hi ku titsongahata ni hi ku tlangela. Loko hi endla tano, hi ta va vadyondzisi vo antswa.
TIRHISA LESWI U SWI DYONDZAKA LESWAKU U PFUNA VAN’WANA
12, 13. Kombisa ndlela leyi ku tirhisa Matsalwa hi ndlela leyinene swi nga ha pfunaka swichudeni swa Bibele ha yona ku endla nhluvuko.
12 Ku fana na Prisila, Akhwila na Apolosi, hi nga pfuna van’wana. Loko xikhutazo xa wena xi pfuna munhu la tsakelaka leswaku a hlula xiphiqo lexi n’wi sivelaka ku endla nhluvuko entiyisweni, xana u titwa njhani? Kumbe tanihi nkulu, u titwa njhani loko mugandzeri-kuloni a ku nkhensa hikwalaho ka ndzayo ya le Matsalweni leyi n’wi pfuneke hi nkarhi wo tika? A swi kanakanisi leswaku ku tirhisa Rito ra Xikwembu u pfuna van’wana leswaku va antswisa vutomi bya vona swa enerisa swi tlhela swi tisa ntsako. * Xiya ndlela leyi u nga yi fikelelaka ha yona pakani yoleyo.
13 Enkarhini wa Eliya, Vaisrayele vo tala a va nga si teka xiboho xa leswaku va lava ku landzela vugandzeri bya ntiyiso kumbe bya mavunwa. Ndzayo leyi Eliya a yi nyikeke vanhu volavo yi nga pfuna xichudeni xa Bibele lexi nga laviki ku endla nhluvuko entiyisweni. (Hlaya 1 Tihosi 18:21.) Anakanya hi xiyimo xin’wana: Loko munhu la tsakelaka a chava leswaku vanghana kumbe vandyangu wa yena va ta n’wi sandza, u nga ha tiyisa ku tiyimisela ka yena ko gandzela Yehovha hi ku burisana na yena hi Esaya 51:12, 13.—Yi hlaye.
14. I yini leswi nga ta ku pfuna ku tsundzuka tindzimana ta Bibele loko u lava ku pfuna van’wana?
14 Swi le rivaleni leswaku Bibele yi ni rungula ro tala leri nga khutazaka, ri lulamisa kumbe ri tiyisa vahlayi va yona. Kambe u nga ha tivutisa, ‘Ndzi nga swi tivisa ku yini leswaku ndzi nga hlaya matsalwa wahi loko ndzi lava ku ma tirhisa?’ Hlaya Bibele u tlhela u anakanyisisa hi leswi u swi hlayaka siku ni siku. Hi ndlela yoleyo, hakatsongo-tsongo u ta tolovelana ni Bibele naswona Yehovha u ta tirhisa moya wa yena lowo kwetsima leswaku wu ku pfuna u tsundzuka leswi Bibele yi swi vulaka.—Mar. 13:11; hlaya Yohane 14:26. *
15. I yini leswi nga ta ku pfuna ku ri twisisa ku antswa Rito ra Xikwembu?
15 Ku fana na Hosi Solomoni, khongela eka Yehovha u kombela vutlhari bya leswaku u kota ku hetisisa vutihlamuleri lebyi A ku nyikeke byona. (2 Tikr. 1:7-10) Hilaha vaprofeta va khale va endleke hakona, ‘vutisisa hi rixaladza naswona u endla ndzavisiso hi vukheta’ eRitweni ra Xikwembu leswaku u ta kuma vutivi lebyi kongomeke bya Yehovha ni ku rhandza ka yena. (1 Pet. 1:10-12) Muapostola Pawulo u khutaze Timotiya leswaku a tiwundla “hi marito ya ripfumelo ni ya dyondzo leyinene.” (1 Tim. 4:6) Loko u endla tano, u ta va u swi lunghekerile ku pfuna van’wana hi tlhelo ra moya. Hi nkarhi lowu fanaka, u ta va u tiyisa ripfumelo ra wena.
KU HLAYA RITO RA XIKWEMBU SWA HI SIRHELELA
16. (a) Ku “kambisisa Matsalwa hi vukheta siku ni siku” swi va vuyerise njhani Vaberiya? (b) Ha yini ku hlaya Bibele siku ni siku swi ri swa nkoka eka hina namuntlha?
16 Vayuda lava a va tshama eBeriya laha a ku ri muti wa le Makedoniya a va ri ni mukhuva wa ku “kambisisa Matsalwa hi vukheta siku ni siku.” Loko Pawulo a chumayele mahungu lamanene eka Vayuda volavo, va ringanise leswi a swi vuleke ni leswi a va swi tiva eMatsalweni. Vuyelo byi ve byihi? Vo tala va khorwile leswaku a a dyondzisa ntiyiso naswona va “ve vapfumeri.” (Mint. 17:10-12) Leswi swi kombisa leswaku loko hi hlaya Bibele siku ni siku hi nga va ni ripfumelo leri tiyeke eka Yehovha. Ripfumelo ro tano, “ku langutela loku tiyisekisiweke ka swilo leswi tshembiwaka,” i ra nkoka loko hi lava ku pona hi nghena emisaveni leyintshwa ya Xikwembu.—Hev. 11:1.
17, 18. (a) Ripfumelo leri tiyeke ni rirhandzu swi yi sirhelela njhani mbilu yo fanekisela ya Mukreste? (b) Ntshembo wu hi sirhelela njhani ekhombyeni?
17 Hi xivangelo lexinene, Pawulo u tsale a ku: “Loko ku ri hina va nhlikanhi, a hi hlayiseni mianakanyo ya hina leyi hlutekeke naswona hi vehela xisirhelelo xa xifuva xa ripfumelo ni rirhandzu, ntshembo wa ku ponisiwa wu va xihuku xa hina.” (1 Tes. 5:8) Mbilu ya socha yi lava ku sirheleriwa eka nala. Hilaha ku fanaka, mbilu yo fanekisela ya Mukreste yi lava ku sirheleriwa eka matimba ya xidyoho. Ku endleka yini loko nandza wa Yehovha a va ni ripfumelo leri tiyeke eka switshembiso swa Yena a tlhela a N’wi rhandza swinene ni vanhu-kulobye? Nandza yoloye u vehela xisirhelelo xa moya xa xifuva lexi nga ta n’wi pfuna swinene. A nge swi endli swilo leswi nga endlaka leswaku a nga ha rhandziwi hi Xikwembu.
18 Pawulo u tlhele a vulavula hi xihuku, ku nga “ntshembo wa ku ponisiwa.” Eminkarhini ya Bibele, loko socha ri nga yi sirhelelanga nhloko ya rona a swi ta olova leswaku ri dlayiwa enyimpini. Kambe loko ri vehele xihuku lexinene, a ri ta pona miseve leyi kongomisiweke enhlokweni ri nga vavisekanga swinene. Hi va ni ntshembo eka mintirho ya Yehovha yo ponisa hi ku dyondza Rito ra yena. Ntshembo lowu tiyeke wu hi pfuna leswaku hi lwisana ni vagwinehi ni “mavulavulelo ya hava” ya vona lama fanaka ni xilondza lexi hlakataka miri. (2 Tim. 2:16-19) Ntshembo wa hina wu ta tlhela wu hi tiyisa ni ku hi nyika xivangelo xo papalata mahanyelo lawa Yehovha a nga ma amukeliki.
KU HLAYA BIBELE SWI TA HI PFUNA KU PONA MASIKU YA MAKUMU
19, 20. Ha yini hi ri tlangela swinene Rito ra Xikwembu naswona hi swi kombisa njhani leswaku ha ri tlangela? (Vona bokisi leri nge, “Yehovha U Ndzi Nyika Leswi Ndzi Swi Lavaka.”)
19 Leswi hi yaka hi tshinela swinene emakumu ka mafambiselo lawa ya swilo, hi fanele hi titshega swinene hi Rito ra Yehovha. Ndzayo leyi hi yi kumaka eka rona yi hi pfuna ku tshika mikhuva yo biha ni ku lwisana ni ku navela ka hina ka vudyoho. Hi swikhutazo ni nchavelelo lowu hi wu kumaka eka rona, hi ta kota ku hlula miringo leyi Sathana ni misava ya yena va hi ringaka ha yona. Hi nkongomiso lowu Yehovha a hi nyikaka wona eRitweni ra yena, hi ta tshama endleleni leyi yaka evuton’wini.
20 Tsundzuka leswaku ku rhandza ka Xikwembu hileswaku “vanhu va mixaka hinkwayo va ponisiwa.” Malandza ya Yehovha i “vanhu va mixaka hinkwayo.” Swi tano ni hi vanhu lava hi nga ha va pfunaka hi ntirho wa hina wo chumayela ni wo dyondzisa. Kambe hinkwavo lava lavaka ku ponisiwa va fanele va kuma “vutivi lebyi kongomeke bya ntiyiso.” (1 Tim. 2:4) Hikwalaho, loko hi lava ku pona makumu ya mafambiselo lawa ya swilo hi fanele hi hlaya Bibele hi tlhela hi tirhisa leswi hi swi hlayaka. Ina, loko hi hlaya Bibele siku ni siku hi kombisa ndlela leyi hi ri tlangelaka ha yona Rito ra Yehovha ra risima leri nga ntiyiso.—Yoh. 17:17.
^ ndzim. 12 I ntiyiso leswaku a hi tirhisi ndzayo ya le Bibeleni leswaku hi sindzisa vanhu ku cinca kumbe hi va sola. Hi fanele hi lehisa mbilu ni ku va ni musa eka swichudeni swa hina swa Bibele hilaha Yehovha a endlaka hakona eka hina.—Ps. 103:8.
^ ndzim. 14 Ku vuriwa yini loko u tsundzuka marito-nkulu ntsena ya ndzimana ya kona kambe u nga yi tsundzuki buku, ndzima ni ndzimana ya kona? Loko wo languta marito wolawo eka xikombo lexi nga emakumu ka Bibele, eka Watchtower Library kumbe eka khonkodensi ya Vuhundzuluxeri Bya Misava Leyintshwa, u ta ri kuma tsalwa ra kona.


text:
1Vanathu, ngako mthu a txi maneka a di mahile ta walo, anu mi ku vavanene, m'ziviseni khakwati, na mthu ni mthu a txi ti wonela, kufela ku nene a si wi mu kudukwani. 2Vhunanani kurwala mirwalo yanu, kasiku mi na si kota kuveketa mlayo wa Kristu. 3Ngukusa, ngako mthu a txi pimisa ti to njilo, na i singa txilo, wo ti xenga apune. 4Aniko mthu ni mthu a na wonisise mithumo yakwe, se ngu kona a no si kota ku ti dhumisa ngu mithumo yakwe tsena, i singa ngu ku ti dinganisa ni vamwane; 5ngukusa mthu ni mthu a na rwala thundu yakwe. 6Awule a gondiswako Dipswi, a na abane ni mgondisi wakwe sotshe sa sinene si a ku naso. 7Mi nga ti xengeni. Txizimu kha txi sakanelwi. Mthu ni mthu a na elula asi a phayako. 8Awule a phayako so tsakisa mtumbuluko wakwe wa nyama, a na elula so sina si humako ka mtumbuluko wakwe wonewo; aniko awu a phayako so tsakisa Moya, a na elula asi si humako ka wona Moya, i ku wutomi wo mbi guma. 9Hi nga rerekeni kuthuma ta tinene, ngukusa ngu mbimo ya kona, hi na elula, ngako hi txi timisela. 10Ngu konaho, he maheni wunene ka votshe vathu, na hi di ngadi ni mbimo, ngutungutu ka makholwa kulothu. 11Hingani wona ti li nga kulisa tona lyanza li ni mi bhalelako ngu lona. Ngani nipune ni bhalako ngu dianza dangu. 12Avale va lavako ku ti maha vavanene masoni ka vathu, evo ngu vona va mi kurumetako kuyiswa wukwerani. Va maha eto kufela ku va si xaniswi ngu kota ya txihambano txa Kristu; 13ngukusa hambi vona va va ti yisako wukwerani kha va veketi mlayo. Aniko va navela ku mi yisa wukwerani, kasiku ve ti dhumisa ngu nyama yanu. 14I di ani, ti na ve kule ni nani ku ti dhumisa ngu txilo tximwane, hahanze ka txihambano txa Mkoma Wathu Jesu Kristu. Kunene, ngu mhaka ya txona txihambano, kwangu, ditiko di bethetwe ha txihambanoni. 15Ngu toneto, wukwera hi nga txilo, wukhutu ni wona hi nga txilo. Mhaka ya hombe ngu kuhunduluka hi maha txivangwa txa txiphya. 16Kurula ni wumbilu si na ve txitimwi ka votshe vale va hanyako wutomi wawe mayelano ni mlayo wuwa, ni ka votshe vanana va Israyeli wa Txizimu. 17Kukhukhela konkuwa, mthu a nga thuke a txi ni karata, nguko ha mmidi kwangu, nina ni timbirimbi ta silonda si ni nga si mana ngu ndava ya Jesu. 18Makatekwa a Mkoma Wathu Jesu Kristu ma na ve ni nanu, vanathu. Amen
Copyright
Learn More


text:
XIHONDZO XO RINDZA (NKANDZIYISO WA VANDLHA) APRIL 2016
Nkandziyiso lowu wu ni swihloko leswi dyondziwaka evandlheni ku sukela hi May 30 to June 26, 2016.
Ku Tshembeka Ku Endla Leswaku Hi Amukeleka Eka Xikwembu
Vakreste va nga dyondza yini eka rungula ra le Bibeleni ra Yefta ni n’wana wakwe?
“Ku Tiyisela A Ku Endle Ntirho Wa Kona Wu Helela”
Sathana u vule leswaku hi ta endla yini loko hi ri emiringweni? I swikombiso swihi leswinene swa ku tiyisela leswi nga ku tiyisaka?
Ha Yini Hi Fanele Hi Hlangana Swin’we Leswaku Hi Gandzela?
Loko u va kona eminhlanganweni swi khumba wena, vanhu van’wana ku katsa na Yehovha. Hi ndlela?
U Nga Katseki Eka Tipolitiki Ni Le Ka Tinyimpi eMisaveni Leyi Nga Riki Na Vun’we
Ku ni magoza ya mune lama nga ku pfunaka leswaku u langutana ni miringo yo katseka eka tipolitiki ni le tinyimpini.
Khale Ka Tinani Ti Va Vamakwavo Va Moya Va Ntiyiso
I yini lexi endleke leswaku tinani leti ti cinca vukhongeri bya tona?
Xana Ntirho Wa Wena Wo Chumayela Wu Fana Ni Mberha?
Ntirho wa wena wo chumayela wu nga va wo olova, wu phyuphyisa ni ku ponisa vutomi hi ndlela yihi?


text:
1Jesu ngako a di gwitile kuwomba mapswi awa, a to khukha ni vagondiswa vakwe, ve ya mtxhatuko ka lidhonga la Kedroni, ahawa ku nga ti ni thembwe ya siluva, se Jesu a to wulela konemo ni vagondiswa vakwe. 2Judhasi awu a nga ti lava ku mu ningela, a ti wu ziva wukhalo wule, ngukusa Jesu a txi talisa kuya tshangana kona hale sikhati so tala ni vagondiswa vakwe. 3Senikoko, Judhasi a to teka mtxawa wa masotxhwa ni simwane sithumi sa vaphaxeli va hombe ni vafarisi, e tsula navo koneyo, na va di xomile malambu, ni misanje ni matxhari. 4Jesu, ngu kuziva atiya ti nga ti lava ku mu humelela, a to va tshuketela hafuhi, a txi khene kwawe: “Mi lava mani kani?” 5Vona va to xamula, va txi: “Hi lava Jesu wa Nazareta.” Se Jesu a to va gela, a txi khene: “Ngani wuwa.” Se Judhasi muwongi, a ti navo. 6Mbimo yi Jesu a nga va gela a txi khene: “Ngani wuwa”, va to xexa ve wa ngu nyatxisane. 7Se ene a to va wotisa kambe, a txi khene: “Mi lava mani?” Vona va to khona: “Hi lava Jesu wa Nazareta.” 8Se Jesu a to xamula, a txi khene: “Ni mi gete kale ti to khani: ‘Ngani wuwa; ngako i di ditshuri ti to mi lava ani, lekani avava ve tsula.’ ” 9Ti mahekile tiya kasi kutatiseka dipswi di Jesu a nga di womba, a txi khene: “Ka vale u nga ni ninga, a walo ni wammweyo ni nga mwalalelwa ngene.” 10Simoni Pedro a nga ti ni ditxhari, a to di swomola e peka ngu dona mmweyo wa txithumi txa mphaxeli wa hombe, e txi bukuruta nzeve ya txinene. Txithumi txiya txi ti dhanwa ku i Malkusi. 11Aniko Jesu a to gela Pedro, a txi khene: “Txhomeka ditxhari dako msavani ka dona. Kha ni na mbi sela digombe da sixaniso di ni nga ningwa ngu Tate kani?” 12Se mtxawa wa masotxhwa ni nduna ya ona ni maphoyisa a Vajudha, va to ñola Jesu, ve mu sunga, 13ve mu yisa, kuthanga, ka Anasi, tate wa msikati wa Kayifasi, i nga ti Mphaxeli wa hombe wa dilembedo. 14Kayifasi wuwa, ngu wule a nga womba dipswi da wusungukati ka Vajudha, a txi khene: “Ti ni fanelo mthu mmweyo a txi fela votshe vathu.” 15Simoni Pedro a ti londetela Jesu ngu msana, a di kumweko ni mmwane mgondiswa. Mgondiswa wuwa a titi ziwa ngu mphaxeli wa hombe. Se e wulela kumweko ni Jesu mtendelani ka Mphaxeli wa hombe. 16Se Pedro a to ema ha txikeni ngu hahanze. Se awule mmwane mgondiswa, a nga ti ziwa ngu Mphaxeli wa hombe, a to huma e ya wombawomba ni wamsikati i nga ti muwoneleti wa ha txikeni: ene a to wuleta Pedro. 17Se awule wamsikati, i nga ti muwoneleti wa ha txikeni a to gela Pedro, a txi khene: “Ina awe khu nga mmweyo wa vagondiswa va ene wule kani?” Aniko ene a to xamula, a txi khene: “Kha ni nga ene ani!” 18Se si titi ho konaho sithumi ni maphoyisa, va nga ti dhivete mndilo wa makala ve wora, nguko ku ti ni pheho ngutu. Pedro nene a ti navo, a txi wora mndilo. 19Senikoko, Mphaxeli wa hombe a to wotisa Jesu ngu mhaka ya vagondiswa ni kugondisa kwakwe. 20Jesu a to mu xamula a txi khene: “Mahungu angu ni ma wombete ha kubasani, ditikoni muwa. Ni khala ni txi gondisa yotshe mbimo masinagogani ni Dithepeleni, ahawa va tshanganelako kona votshe Vajudha, txi walo ni txa tximwetxo ni nga womba ngu malengo. 21Se u ni wotisela txani? Wotisa avale va nga engisa ati ni nga va gondisa; vona va ti zivisisa ati ni khalako ni txi womba.” 22Kambe, neti Jesu a nga gwita kuwomba tiya, mmweyo wa diphoyisa, a nga ti emile konaho ato mu yamasa ngu mpama, a txi khene: “Ngu toneto u angulisako tona Mphaxeli wa hombe kani?” 23Se Jesu a to xamula, a txi khene: “Ngako ni di sindilwe kuwomba, ni kombe txihoxo txangu, se ngako ni sa sindwa, u ni pekela txani?” 24Msana keto, Anasi a to rumela Jesu, a di sungilwe, ka Mphaxeli wa hombe Kayifasi. 25Seni Simoni Pedro a titi ho kona hale, a txi wora mndilo. Se ve mu wotisa, va txi: “Ina kasi awe khu nga mmweyo wa vagondiswa vakwe?” Kambe ene a kanetile, a txi khene: “Kha ni nga mmweyo wawe ani!” 26Se mmweyo i nga ti txithumi txa Mphaxeli wa hombe, dixaka da wule a nga wilwa nzeve, a to khene: “Ina txima kha na ku wona awe thembweni niya ka siluva kumweko nayo kani?” 27Pedro a to kaneta kambe. Se kunukunuko mkuku wu nje kuemba. 28Seni vona va to teka Jesu ve khukha nayo mtini ka Kayifasi, ve mu heleketa nyumbani ka wukoma. I ti mixo. Vona kha va wulela nyumbani mule ka wukoma ngu kuthava ku ti nyenyezisa, kasi va txi na mana kudya Pasika. 29Pilato a to huma hahanze, a txi va tshuketela hafuhi, a txi khene kwawe: “Mi mangalela mthu wuwa ngu mhaka muni?” 30Vona va to mu xamula, va txi: “Idiku wo va a singa ni mnandu, nga hi sa mu tisa hawa kwako.” 31Pilato a to va gela, a txi khene: “Mu tekeni anu mi txi mu thethisa nga ti mlayo wanu wu wombisako tona.” Vajudha va to angula, va txi khona: “Kha hi tumelelwi kudaya mthu.” 32Atiya ti mahekile kufela kutatiseka dipswi di Jesu a nga di womba ngu ti a no fisa tona. 33Pilato a to tshumela e wulela nyumbani ka wukoma, e dhana Jesu, a txi khene kwakwe: “Ina awe u mfumeli wa Vajudha, kani?” 34Jesu a to mu xamula, a txi khene: “U womba eto ti txi khukhela ha msungo kwako, mwendo i mmwane mthu a nga ku bhulela mhaka yangu kani?” 35Pilato a to xamula, a txi khene: “No va ni di Mujudha ani kani? Ditiko dako ni vaphaxeli va hombe ngu vona va nga ku ningela manzani kwangu. Nji txani u nga maha kani?” 36Jesu a to xamula, a txi khene: “Wukoma wangu hi nga wa ditikoni muwa. Idiku wukoma wangu mbwa ditikoni muwa, nga mahalamu angu ma txi ni lwela, kasiku ani ni si ningelwi manzani ka Vajudha. Se ngu toneto, wukoma wangu hi nga wa muwa.” 37Pilato a to mu xamula, a txi khene: “Kepa awe u mfumeli?” Jesu a to xamula, a txi khene: “Ngawe u wombako ti to ani ni mfumeli! Ni velekilwe kambe ni tile ditikoni muwa, kasiku ni ta maha fakazi ya ditshuri; wuhi ni wuhi i ku wa ditshuri wa engisa dipswi dangu.” 38Se Pilato a to khene: “Ditshuri ngu txani?” Se a di wombile tiya, a to huma kambe e tsula ka Vajudha, a txi ya khene kwawe: “Ani kha ni mani mnandu ni wa wumwewo ka mthu wuwa. 39Ngu mbimo ya Pasika, mi ni tolovelo ya kukombela ni thukunyula mmweyo ka va va sibotxhwa. Se ma ti lava ni thukunyula mfumeli wa Vajudha kani?” 40Vona va to kwangula, va txi khona: “U nga thuse eyo, thusa Bharabhasi!” Kasi Bharabhasi wuwa i ti mbafa.
Copyright
Learn More


text:
VHIDIYO YA TIPOPAYI
Hlula Munhu Wa Tinyimpi U Nga Kalanga U Lwa Na Yena
Dyondza leswaku ha yini ku lwa ku ri kona naswona u nga langutana njhani na kona hi ndlela leyi humelelaka.
DYONDZA SWO TALA
Ndzi Fanele Ndzi Endla Yini Loko Ndzi Xanisiwa?
Vo tala lava xanisiwaka va titwa va nga pfuni nchumu. Xihloko lexi xi hlamusela leswi nga endliwaka ku antswisa xiyimo.
Ndlela Yo Lwisana Ni Ntshikilelo Wa Tintangha
Ntshikilelo wa tintangha wu nga endla leswaku vanhu lava lulameke va endla swilo swo biha. I yini leswi u faneleke u swi tiva malunghana na wona naswona u nga langutana njhani na wona?


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Levhitika 9:1-24
9 Kutani hi siku ra vunhungu+ Muxe a vitana Aroni ni vana vakwe ni vakulukumba va Israyele.2 Hiloko a byela Aroni a ku: “Titekele xirhodyana xi va xa gandzelo ra xidyoho+ ni khuna ri va ra gandzelo ro hisiwa,+ leswi hanyeke kahle, u swi nyikela emahlweni ka Yehovha.+3 Kambe u ta byela vana va Israyele u ku, ‘Tekani xiphongo+ xi va xa gandzelo ra xidyoho ni rhole ni khuna+ leritsongo, xin’wana ni xin’wana xi ri ni lembe rin’we hi vukhale, swi hanye kahle, swi va gandzelo ro hisiwa,4 ni nkunzi ni khuna swi va swa switlhavelo swa xinakulobye+ leswaku swi endliwa xitlhavelo emahlweni ka Yehovha ni gandzelo ra mavele+ leri tsakamisiweke hi mafurha, hikuva kunene Yehovha u ta humelela eka n’wina+ namuntlha.’”5 Hikwalaho va teka leswi Muxe a swi leriseke va swi yisa emahlweni ka ntsonga wa nhlangano. Kutani ntshungu hinkwawo wu tshinela, wu yi-ma emahlweni ka Yehovha.+6 Muxe a ya emahlweni a ku: “Lowu i nchumu lowu Yehovha a leriseke leswaku mi wu endla, leswaku ku vangama ka Yehovha ku humelela eka n’wina.”+7 Hiloko Muxe a byela Aroni a ku: “Yana ekusuhi ni alitari u ya endla gandzelo ra wena ra xidyoho+ ni gandzelo ra wena ro hisiwa, u kombela ku rivaleriwa,+ wena ni yindlu ya wena; kutani u endla gandzelo ra vanhu+ naswona u va kombelela ku rivaleriwa,+ hilaha Yehovha a leriseke hakona.”8 Hi ku hatlisa Aroni a ya ekusuhi ni alitari kutani a tlhava nkunzi ya gandzelo ra xidyoho leri a ri ri ra yena.+9 Hiloko vana va Aroni va n’wi nyiketa ngati+ kutani a peta ritiho engatini+ a yi tota etimhondzweni ta alitari,+ ngati leyin’wana hinkwayo a yi chela etshakwini ra alitari.10 Kutani a mbulukisa mafurha+ ni tinso ni xilekhelekhe xa xivindzi ealitarini,+ leswi humaka egandzelweni ra xidyoho, hilaha Yehovha a leriseke Muxe hakona.11 Kutani a hisa nyama ni dzovo hi ndzilo ehandle ka nxaxa.+12 Hiloko a tlhava gandzelo ro hisiwa naswona vana va Aroni va n’wi nyiketa ngati kutani a yi xuva ehenhla ka alitari+ a yi rhendzela.13 Kutani va n’wi nyiketa gandzelo ro hisiwa hi swiphemu swa rona ni nhloko ya rona, hiloko a swi mbulukisa ealitarini.+14 Ku tlula kwalaho, a hlantswa marhumbu ni manqina a swi mbulukisa egandzelweni ro hisiwa, ehenhla ka alitari.+15 A ya emahlweni a nyikela gandzelo ra vanhu+ kutani a teka mbuti ya gandzelo ra xidyoho ra vanhu a yi tlhava a endla gandzelo ra xidyoho hi yona ku fana ni ro sungula.16 Hiloko a nyikela gandzelo ro hisiwa, a ri endla hi ku landza endlelo+ ra nkarhi ni nkarhi.17 Endzhaku ka sweswo a nyikela gandzelo ra mavele+ naswona a tata voko hi swin’wana swa rona kutani a ri mbulukisa ealitarini, handle ka gandzelo ro hisiwa ra nimixo.+18 Endzhaku ka sweswo a tlhava nkunzi ni khuna ra xitlhavelo xa vanhu xa xinakulobye.+ Hiloko vana va Aroni va n’wi nyiketa ngati kutani a xuva alitari+ ehenhla a yi rhendzela.19 Loko ku ri mafurha+ ya nkunzi ni ncila+ lowu noneke wa khuna ni mafurha lama funengeteke ni tinso ni xilekhelekhe xa xivindzi,20 va veke mafurha ehenhla ka swifuva,+ endzhaku ka sweswo va mbulukisa mafurha ealitarini.21 Kambe Aroni a ndziwita swifuva ni nenge wa xinene swi va gandzelo leri ndziwitiwaka+ emahlweni ka Yehovha, hilaha Muxe a leriseke hakona.22 Hiloko Aroni a tlakusela mavoko evanhwini a va katekisa+ kutani a rhelela+ a suka eku endleni ka gandzelo ra xidyoho ni gandzelo ro hisiwa ni switlhavelo swa xinakulobye.23 Eku heteleleni Muxe na Aroni va ya entsongeni wa nhlangano kutani va huma va ta katekisa vanhu.+Hiloko ku vangama+ ka Yehovha ku humelela eka vanhu hinkwavo,24 kutani ndzilo wu ta wu huma emahlweni ka Yehovha+ wu sungula ku hisa gandzelo ro hisiwa ni mafurha ealitarini. Kuteloko vanhu hinkwavo va swi vona, va huwelela,+ va wa hi swikandza swa vona.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Vaavanyisi 16:1-31
16 Hi nkarhi wun’wana Samsoni a ya eGaza,+ a vona wansati la nga nghwavava, a ya eka yena.+2 Kutani ku vikeriwa Vagaza, va ku: “Samsoni u nghene laha.” Hiloko va n’wi rhendzela,+ va n’wi tumbelela vusiku hinkwabyo enyangweni ya muti.+ Va miyela vusiku hinkwabyo, va ku: “Hi ku hatlisa loko ku sungula ku vonakala nimixo, hi fanele hi n’wi dlaya.”+3 Kambe Samsoni a etlela kukondza ku va exikarhi ka vusiku, a pfuka exikarhi ka vusiku a khoma tinyangwa ta vungheno+ bya muti ni tinsika timbirhi ta le matlhelo, a ti simula swin’we ni xigogo, a swi tlhandleka emakatleni yakwe, a swi rhwala+ a ya na swona ehenhla ka ntshava leyi nga emahlweni ka Hebroni.+4 Endzhaku ka sweswo a rhandzana ni wansati enkoveni wa Soreke, vito rakwe a ku ri Delila.+5 Tihosi leti tirhisanaka+ ta Vafilisita ti ta eka yena ti ku: “N’wi yenge+ u vona leswaku matimba yakwe lamakulu ma huma kwihi, nileswaku hi nga n’wi hlula ha yini ni leswi hi nga n’wi tsimbaka ha swona leswaku hi n’wi hlula; kasi un’wana ni un’wana wa hina u ta ku nyika swiphemu swa silivhere swa 1 100.”+6 Endzhaku Delila a ku eka Samsoni: “Ndzi kombela u ndzi byela, Xana matimba ya wena lamakulu ma huma kwihi, naswona u nga tsimbiwa hi yini leswaku munhu a ku hlula?”+7 Kutani Samsoni a ku eka yena: “Loko vo ndzi boha hi tinsinga+ ta nkombo leti tsakamaka, leti nga omisiwangiki, ndzi ta hela matimba ndzi fana ni munhu la tolovelekeke.”8 Xisweswo tihosi+ leti tirhisanaka ta Vafilisita ti n’wi tisela tinsinga ta nkombo leti tsakamaka leti nga siki omisiwaka. Endzhaku ka sweswo a n’wi tsimba ha tona.9 Sweswi lava va n’wi tumbeleleke a va tshame ekamareni rakwe ra le mpfungwe,+ kutani a ku eka yena: “Vafilisita+ va le henhla ka wena, Samsoni!” Xikan’we-kan’we a tsema tinsinga hi le xikarhi, ku fana niloko harana ya ricindza yi tsemeka hi le xikarhi loko yi twa ndzilo.+ Matimba yakwe a ma tiviwanga.+10 Kutani Delila+ a ku eka Samsoni: “Waswivo! U tlange hi mina lerova u ndzi byela mavunwa.+ Sweswi ndzi kombela u ndzi byela lexi u nga tsimbiwaka ha xona.”11 Xisweswo a ku eka yena: “Loko va ndzi tsimba swi tiya hi mapindza lamantshwa lawa ma nga si tshamaka ma tirha nchumu, ndzi ta hela matimba ndzi fana ni munhu la tolovelekeke.”12 Kutani Delila a teka mapindza lamantshwa a n’wi tsimba ha wona, a ku eka yena: “Vafilisita va le henhla ka wena, Samsoni!” Nkarhi wolowo hinkwawo lava va n’wi tumbeleleke a va tshame ekamareni ra le mpfungwe.+ Xikan’we-kan’we a ma tsema hi le xikarhi evokweni rakwe ku fana ni harana.+13 Endzhaku ka sweswo Delila a ku eka Samsoni: “Ku fikela sweswi u tlange hi mina lerova u ndzi byela mavunwa.+ Ndzi byele nchumu lowu u nga tsimbiwaka ha wona.”+ Kutani a ku eka yena: “Loko wo luka miluko ya nkombo enhlokweni ya mina hi ngoti leyi huleriwaka yi ya ehansi.”+14 Hiloko a yi tiyisa hi mhingu, endzhaku ka sweswo a ku eka yena: “Vafilisita va le henhla ka wena, Samsoni!”+ Kutani a xalamuka evurhongweni a susa mhingu leyi lukaka mapesa ni ngoti leyi huleriwaka yi ya ehansi.15 Hiloko sweswi a ku eka yena: “Xana u xinyata u ku, ‘Ndza ku rhandza,’+ kasi mbilu ya wena a yi le ka mina? Kanharhu loku u tlange hi mina, a wu ndzi byelanga laha matimba ya wena lamakulu ma humaka kona.”+16 Hikwalaho ka leswi a a n’wi sindzisa+ hi marito nkarhi hinkwawo, naswona a hambeta a n’wi khongotela, moya-xiviri wakwe wu karhala ku yisa eku feni.+17 Eku heteleleni a n’wi paluxela mbilu+ yakwe hinkwayo a ku eka yena: “Rikari+ a ri si tshama ri hundza enhlokweni ya mina, hikuva ndzi Munaziri wa Xikwembu ku sukela ekhwirini ra manana.+ Loko ndzo byevula, matimba ya mina na wona ma ta suka eka mina, kunene ndzi ta hela matimba ndzi fana ni vanhu van’wana hinkwavo.”+18 Loko Delila a vona leswaku u n’wi paluxele mbilu yakwe hinkwayo, xikan’we-kan’we a rhumela rito a vitana tihosi leti tirhisanaka+ ta Vafilisita, a ku: “Sweswi tanani, hikuva u ndzi paluxele mbilu yakwe hinkwayo.”+ Kutani tihosi leti tirhisanaka ta Vafilisita ti ta eka yena ti n’wi khomele mali leswaku ti ta n’wi nyika.+19 A n’wi etlerisa ematsolweni yakwe. A vitana munhu a n’wi byevula miluko yakwe ya nkombo enhlokweni, endzhaku ka sweswo a sungula ku n’wi hlula, matimba yakwe ma hambeta ma suka eka yena.20 Kutani a ku: “Vafilisita va le henhla ka wena, Samsoni!” Hiloko a pfuka evurhongweni a ku: “Ndzi ta huma ku fana ni le minkarhini yin’wana+ ndzi tintshunxa.” Kambe a nga swi tivanga leswaku i Yehovha la sukeke eka yena.+21 Hiloko Vafilisita va n’wi khoma, va xokola mahlo yakwe,+ va n’wi tisa eGaza,+ va n’wi boha hi tinketana timbirhi ta koporo;+ a va musiri+ endlwini ya khotso.+22 Hi nkarhi wolowo misisi ya nhloko yakwe a yi sungula ku kula swinene endzhaku ka loko a byevuriwile.+23 Loko ku ri tihosi leti tirhisanaka ta Vafilisita, ti hlengeletana swin’we leswaku ti nyikela xitlhavelo lexikulu eka Dagoni+ xikwembu xa tona nileswaku ti tsaka, ti hambeta ti ku: “Xikwembu xa hina xi nyikete Samsoni nala wa hina evokweni ra hina!”+24 Loko vanhu va n’wi vona, xikan’we-kan’we va dzunisa xikwembu xa vona,+ va ku “hikuva xikwembu xa hina xi nyikete nala+ wa hina evokweni ra hina, muonhi wa tiko+ ra hina ni loyi a dlayeke vo tala va hina.”+25 Hikwalaho ka leswi mbilu ya vona a yi tsakile,+ va sungula ku vula va ku: “Vitani Samsoni leswaku a ta hi tlangela.”+ Hiloko va vitana Samsoni a huma endlwini ya khotso leswaku a va endlela ntlango;+ va n’wi yimisa exikarhi ka tiphuphu timbirhi.26 Kutani Samsoni a byela mufana loyi a a n’wi khome hi voko a ku: “Ndzi pfumelele ndzi khumba tiphuphu leti yindlu leyi yi khomiweke ha tona, u ndzi tshika ndzi titshega ha tona.”27 (Phela, yindlu a yi tele hi vavanuna ni vavasati va tihosi leti tirhisanaka hinkwato ta Vafilisita;+ elwangwini a ku ri ni vavanuna ni vavasati va 3 000 lava a va hlalele Samsoni loko a va tlangela.)+28 Samsoni+ a huwelela eka Yehovha+ a ku: “Yehovha, Hosi leyi Lawulaka, ndzi kombela u ndzi tsundzuka,+ ndzi kombela u ndzi nyika matimba,+ kan’we ntsena, Oho Xikwembu xa ntiyiso, ndzi tirihisela eka Vafilisita ndzi rihisela rin’we ra mahlo ya mina mambirhi.”+29 Hiloko Samsoni a titshega hi tiphuphu timbirhi ta le xikarhi leti a ti khome yindlu, a ti khoma, yin’wana hi voko ra xinene yin’wana hi voko ra ximatsi.30 Kutani Samsoni a ku: “Moya-xiviri wa mina a wu fe+ ni Vafilisita.” Hiloko a korhama hi matimba, kutani yindlu yi wela ehenhla ka tihosi leti tirhisanaka ni le henhla ka vanhu hinkwavo lava a va ri eka yona,+ lerova lava feke lava a va dlayeke hi ku fa kakwe va tlula lava a va dlayeke loko a ha hanya.+31 Endzhaku vamakwavo ni hinkwavo vandyangu wa tata wakwe va rhelela va n’wi teka va tlhandluka na yena va n’wi lahla exikarhi ka Sora+ na Exitawoli+ exilahlweni xa Manowa+ tata wakwe. Loko ku ri yena, u avanyise Israyele malembe ya 20.+


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Tipisalema 59:1-17
Eka mufambisi. “U nga lovisi.” Ya Davhida. Miktami. Loko Sawulo a va rhumela leswaku va n’wi dlaya, kutani va tshama va langutele yindlu.+59 Oho Xikwembu, ndzi kutsule eka valala va mina;+Onge u nga ndzi sirhelela eka lava va ndzi pfukelaka.+2 Ndzi kutsule eka lava va hanyaka hi swo biha,+Ndzi ponise eka vanhu lava nga ni nandzu wa ngati.3 Hikuva waswivo, va tumbelele moya-xiviri wa mina;+Lava tiyeke va ndzi hlasela,+Kasi a ndzi pfukeli munhu, a ndzi na xidyoho, Oho Yehovha.+4 Hambileswi ndzi nga riki na xidyoho, va tsutsuma va lungheka.+Pfuka u languta loko ndzi vitaniwa.+5 Oho Yehovha Xikwembu xa mavuthu, wena u Xikwembu xa Israyele.+Pfuka u yisa nyingiso wa wena ematikweni hinkwawo.+Un’wana ni un’wana la nga madlayisana u nga n’wi kombi musa.+Se′lah.6 Va tshamela ku vuyela nimadyambu;+Va tshamela ku vukula ku fana ni mbyana+ naswona va rhendzeleka ni muti+ hinkwawo.7 Waswivo! Va phyaphyarha hi nomu+ wa vona;Mabanga ma le milon’wini ya vona,+Hikuva i mani la yingisaka?+8 Oho Yehovha, wena u ta va hleka;+U ta hlekula matiko hinkwawo.+9 Oho Ntamu wa mina, ndzi ta tshama ndzi ku langutile;+Hikuva Xikwembu i xisirhelelo xa mina lexi tlakukeke.+10 Xikwembu lexi nga ni musa wa rirhandzu xi ta ndzi hlanganisa;+Xikwembu xi ta endla leswaku ndzi languta swirha swa mina.+11 U nga va dlayi, leswaku vanhu va mina va nga rivali.+Va tsendzelekise hi ntamu wa wena lowukulu,+Naswona u va tsongahata, Wena Yehovha xitlhangu xa hina,+12 Hikwalaho ka xidyoho xa nomu wa vona, rito ra milomu ya vona;+Naswona onge va nga khomiwa eku tinyungubyiseni ka vona,+Eku rhukaneni ni le vuxisini lebyi va byi lunghiselelaka.13 Va herise hi vukarhi;+Va herise, leswaku va nga ha vi kona;Onge va nga swi tiva leswaku Xikwembu xa fuma eka Yakobe ku yisa emakumu ka misava.+Se′lah.14 A va vuyele nimadyambu;A va vukule ku fana ni mbyana naswona va rhendzeleka ni muti+ hinkwawo.15 Volavo a va tsendzeleke va lava swakudya;+Va nga eneriseki kumbe va xwa vusiku.+16 Kambe loko ku ri mina, ndzi ta yimbelela malunghana ni ntamu wa wena,+Naswona nimixo ndzi ta vulavula ndzi tsakile hi musa wa wena wa rirhandzu.+Hikuva u xisirhelelo lexi tlakukeke xa mina+Ni ndhawu yo balekela eka yona hi siku ra maxangu.+17 Oho Ntamu wa mina, ndzi ta ku yimbelelela miloti,+Hikuva Xikwembu i xisirhelelo xa mina lexi tlakukeke, Xikwembu xa musa wa rirhandzu eka mina.+


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
2 Tikronika 12:1-16
12 Hi ku hatlisa loko vuhosi bya Rehobuwama byi simekiwe byi tiya,+ ni hi ku hatlisa loko a va ni matimba, a tshika nawu wa Yehovha,+ swin’we ni tiko hinkwaro ra Israyele.+2 Kutani hi lembe ra vuntlhanu ra Hosi Rehobuwama,+ Xixaka+ lowa hosi ya Egipta a tlhandluka ku ta hlasela Yerusalema, (hikuva a va nga tshembekanga eka Yehovha,)+3 a ri ni makalichi ya nyimpi ya 1 200+ ni vagadi va tihanci va 60 000; a va nga hlayeki+ vanhu lava a humeke na vona aEgipta—Valibiya,+ Vasukimi ni Vaetiyopiya.+4 Kutani a teka miti leyi tiyisiweke leyi a yi ri ya Yuda,+ eku heteleleni a fika eYerusalema.+5 Loko ku ri Xemaya+ lowa muprofeta, u fike eka Rehobuwama ni tihosana ta Yuda leti a ti hlengeletane eYerusalema hikwalaho ka Xixaka, a ku eka vona: “Yehovha u te, ‘Loko ku ri n’wina, mi ndzi tshikile,+ na mina, ndzi mi tshikele+ evokweni ra Xixaka.’”6 Hiloko tihosana ta Israyele ni hosi ya kona ti titsongahata,+ ti ku: “Yehovha u lulamile.”+7 Loko Yehovha a vona+ leswaku ti titsongahatile, rito ra Yehovha ri ta eka Xemaya,+ ri ku: “Ti titsongahatile.+ A ndzi nge ti lovisi, ku nga ri khale ndzi ta ti ponisa, naswona vukarhi bya mina a byi nge chuluriwi ehenhla ka Yerusalema hi voko ra Xixaka.+8 Kambe ti ta va malandza yakwe,+ leswaku ti tiva ku hambana exikarhi ka ntirho wa mina+ ni ntirho wa mimfumo ya matiko.”+9 Hiloko Xixaka+ lowa hosi ya Egipta a fika a ta hlasela Yerusalema, a teka xuma xa yindlu ya Yehovha+ ni xuma xa yindlu ya hosi.+ A teka hinkwaswo; kutani a teka switlhangu swa nsuku leswi Solomoni a swi endleke.+10 Kutani Hosi Rehobuwama a endla switlhangu swa koporo endhawini ya swona, a swi nyiketa leswaku swi languteriwa hi tindhuna ta lava va tsutsumaka,+ varindzi va nyangwa+ ya yindlu ya hosi.+11 Hakanyingi loko hosi yi nghena endlwini ya Yehovha, lava va tsutsumaka a va nghena va swi rhwala va swi tlherisela endlwini yo rindzela eka yona ya lava va tsutsumaka.+12 Hikwalaho ka leswi a titsongahateke, ku hlundzuka ka Yehovha ku tlhela eka yena,+ a nga ha ehleketanga ku va lovisa hi ku helela.+ Phela, a ku ri ni swilo leswinene eYuda.+13 Hosi Rehobuwama a ya emahlweni a tiyisa xikhundla xakwe eYerusalema, a hambeta a fuma; Rehobuwama+ a a ri ni malembe ya 41 hi vukhale loko a sungula ku fuma, naswona u fume malembe ya 17 eYerusalema, muti+ lowu Yehovha a wu hlawuleke eka tinyimba hinkwato ta Israyele leswaku a veka vito rakwe eka wona.+ Vito ra mana wakwe a ku ri Nayama+ lowa Muamone.+14 Kambe u endle swo biha,+ hikuva a nga yi simekanga mbilu yakwe yi tiya leswaku a lava Yehovha.+15 Loko ku ri timhaka ta Rehobuwama, to sungula ni to hetelela,+ xana a ti tsariwanga exikarhi ka marito ya Xemaya+ lowa muprofeta na Ido+ la vonaka swivono hi ku ya hi ku tsarisiwa ka swivongo? Rehobuwama+ na Yerobuwamu+ a va lwa minkarhi hinkwayo.16 Eku heteleleni Rehobuwama a etlela ni vatata wakwe,+ a lahliwa eMutini wa Davhida;+ kutani Abiya+ n’wana wakwe a sungula ku fuma ematshan’weni yakwe.


text:
Tiyisa Vukati Bya Wena Hi Mavulavulelo Lamanene
“Rito leri vuriweke hi nkarhi wa kona ri fana ni maapula ya nsuku exibyeni xa silivhere.”—SWIV. 25:11.
1. Ku vulavurisana lokunene ku va pfune njhani vatekani van’wana?
MAKWERHU un’wana wa le Canada u te: “Swa antswa ndzi heta nkarhi ni nsati wa mina ku ri ni ku va ni munhu un’wana. Ntsako wihi ni wihi evuton’wini wa engeteleka naswona xiyimo xihi ni xihi xo tika xa tiyiseleleka loko ndzi ri na yena.” Wanuna un’wana wa le Australia u tsale a ku: “Eka malembe ya 11 lawa hi ma heteke swin’we, a ku hundzanga ni siku ni rin’we ndzi nga vulavulanga ni nsati wa mina. Mina na yena ha tshembana swinene naswona vukati bya hina byi tiyile. Ku vulavurisana hi ndlela leyinene nkarhi na nkarhi hi swona swi hi pfuneke.” Makwerhu un’wana wa xisati wa le Costa Rica u te: “Ku vulavurisana hi ndlela leyinene swi endle leswaku hi va ni vukati lebyinene; swi endle leswaku hi tshinela ekusuhi swinene na Yehovha, swi hi sirhelele eka miringo, swi endle leswaku hi va ni vun’we tanihi mpatswa ni ku endla leswaku rirhandzu ra hina ri kula.”
2. Ha yini swi nga ha yi tikelaka mimpatswa ku vulavurisana kahle?
2 Xana wena ni munghana wa wena wa vukati mi vulavurisana kahle kumbe swa mi tikela ku vulavurisana hi ndlela leyinene? Minkarhi yin’wana ku ta va ni swiphiqo swa ku vulavurisana hikuva havambirhi ka n’wina a mi hetisekanga, mi ni vumunhu lebyi nga faniki naswona mi huma eka mindhavuko leyi nga faniki kumbe a mi kurisiwanga hi ndlela leyi fanaka. (Rhom. 3:23) Ku engetela kwalaho, mpatswa wu nga ha va wu ri ni tindlela to hambana to vulavurisana. Hi yona mhaka John M. Gottman na Nan Silver lava endlaka ndzavisiso etimhakeni ta vukati va nge: “Swi lava xivindzi, ku tiyimisela ni ku tiyisela leswaku vukati byi tshama nkarhi wo leha.”
3. I yini leswi pfuneke mimpatswa ku tiyisa vukati bya yona?
3 Leswaku vatekani va va ni vukati lebyi tiyeke va fanele va tirha hi matimba. Kambe sweswo swi ta endla leswaku va tsaka swinene. Vatekani lava rhandzanaka va nga tiphina swin’we hi vutomi. (Ekl. 9:9) Anakanya hi vukati bya Isaka na Raveka lava a va rhandzana. (Gen. 24:67) Hambiloko se va ri ni nkarhi wo leha va tshama swin’we tanihi nuna ni nsati, a ku na lexi kombisaka leswaku rirhandzu ra vona ri hungutekile. Ku nga vuriwa leswi fanaka eka mimpatswa yo tala namuntlha. Xihundla xa vona i yini? Va dyondze ku phofulelana leswi va swi anakanyaka ni leswi va titwisaka xiswona hi ku tshembeka, kambe va swi endla hi musa, hi ku hlakulela ni ku kombisa ku twisisa, rirhandzu, xichavo lexi enteke ni ku titsongahata. Hilaha hi nga ta swi vona hakona sweswi, loko vatekani va ri ni timfanelo leti ta nkoka, swa olova ku va va vulavurisana minkarhi hinkwayo.
KOMBISA KU TWISISA
4, 5. Ku twisisa ku nga wu pfuna njhani mpatswa lowu tekaneke leswaku wu twisisana? Nyika swikombiso.
4 Swivuriso 16:20 yi ri: “Loyi a nga ni ku twisisa emhakeni u ta kuma leswinene.” Mhaka leyi i ntiyiso evukatini ni le vuton’wini bya ndyangu. (Hlaya Swivuriso 24:3.) Laha hi nga kumaka kona ku twisisa ni vutlhari hi le Ritweni ra Xikwembu. Genesa 2:18 yi hi byela leswaku Xikwembu xi endle wansati leswaku a va muhetisisi wa wanuna, ku nga ri xifaniso xa yena. Ntirho wa yena wu vonaka eka ndlela leyi a vulavulaka ha yona. I ntiyiso leswaku vanhu a va fani, kambe hi ntolovelo vavasati va rhandza ku vulavula hi ndlela leyi va titwaka ha yona, hi vanhu van’wana ni hi vuxaka bya vona. Va tsakela mavulavulelo lama kombisaka rirhandzu ni lama tshembekaka hikuva ma va endla va titwa va rhandziwa. Kasi hi hala tlhelo, vavanuna vo tala a va swi rhandzi ku vulavula hi ndlela leyi va titwaka ha yona kambe va nga ha tsakela ku vulavula hi mintirho, swiphiqo ni ndlela yo swi tlhantlha. Kambe, vavanuna va lava ku xiximiwa.
5 Makwerhu un’wana wa le Britain u te: “Nuna wa mina u lava ku hatlisela ku lulamisa swiphiqo ematshan’weni yo ndzi yingisela ndzi heta ku vulavula. Leswi swi nga ha heta matimba hakunene, hikuva leswi ndzi swi lavaka i ku va ‘a ndzi yingisela ni ku ringeta ku twisisa ndlela leyi ndzi titwaka ha yona.’” Wanuna un’wana u tsale a ku: “Loko mina ni nsati wa mina ha ha ku tekana, a ndzi tolovele ku hatla ndzi tlhantlha xiphiqo xin’wana ni xin’wana lexi a nga na xona. Kambe, ndzi hatle ndzi xiya leswaku leswi a a swi lava swinene a ku ri ku yingiseriwa.” (Swiv. 18:13; Yak. 1:19) Wanuna la twisisaka wa yi xiya ndlela leyi nsati wa yena a titwaka ha yona naswona u n’wi khoma hi ndlela leyi nga ta n’wi endla a titwa a rhandziwa. Hi nkarhi lowu fanaka, u tiyisekisa nsati wa yena leswaku leswi a swi anakanyaka ni ndlela leyi a titwaka ha yona i swa nkoka eka yena. (1 Pet. 3:7) Hilaha ku fanaka, wansati na yena u ringeta ku twisisa vonelo ra nuna wa yena. Loko nuna ni nsati va twisisana, va xiximana naswona va endla leswi Matsalwa ma nge va swi endla, vukati bya vona byi ta tsakisa. Ku engetela kwalaho, va kota ku tirhisana loko va endla swiboho swa vutlhari ni ku swi hetisisa.
6, 7. (a) Eklesiasta 3:7 yi nga wu pfuna njhani mpatswa ku kombisa ku twisisa? (b) Wansati a nga ku kombisa njhani ku twisisa loko a vulavula ni nuna wa yena naswona i matshalatshala wahi lawa wanuna a faneleke a ma endla?
6 Mpatswa lowu twisisaka wa swi tiva leswaku ku ni “nkarhi wa ku miyela ni nkarhi wa ku vulavula.” (Ekl. 3:1, 7) Makwerhu un’wana wa xisati la nga ni malembe ya khume a tekiwile u ri: “Sweswi se ndza swi xiya leswaku ku ni minkarhi leyi swi nga fanelangiki ku vulavula hi mhaka yo karhi. Loko nuna wa mina a khomekile hi ntirho kumbe hi vutihlamuleri byin’wana, ndzi rindzela nkarhi lowunene wa leswaku ndzi vulavula na yena. Sweswo swi endla leswaku mabulo ya hina ma va lamanene.” Vavasati lava twisisaka va vulavula hi musa, hikuva va swi tiva leswaku marito lama hlawuriweke kahle lama “vuriweke hi nkarhi wa kona” ma tsakisa naswona ma tlangeriwa.—Hlaya Swivuriso 25:11.
7 Wanuna wa Mukreste u fanele a hetisisa xiphemu xa yena ku nga ri ntsena hi ku yingisela leswi nsati wa yena a swi vulaka kambe ni hi ku tlhela a tikarhatela ku yi phofula kahle ndlela leyi a titwaka ha yona. Nkulu un’wana loyi a nga ni malembe ya 27 a tekile u te: “Ndzi fanele ndzi tikarhata leswaku ndzi byela nsati wa mina leswi nga embilwini ya mina.” Makwerhu un’wana la nga ni malembe ya 24 a tekile u te: “Ndzi nga miyela ni swilo, ndzi ku, ‘Loko ndzi nga vulavuli hi mhaka leyi, yi ta hundza.’ Kambe, ndzi swi xiyile leswaku loko ndzi phofula ndlela leyi ndzi titwaka ha yona a swi kombisi leswaku ndzi tsanile. Loko swi ndzi tikela ku tiphofula, ndza khongela leswaku ndzi ta vula marito lama faneleke hi ndlela leyinene. Ndzi hefemulela ehenhla ivi ndzi sungula ku vulavula.” Nakambe swa pfuna ku hlawula nkarhi lowunene, kumbexana hi nkarhi lowu mpatswa wu nga eku kambisiseni ka tsalwa ra siku kumbe wu hlayaka Bibele swin’we.
8. I yini lexi nga pfunaka mimpatswa leyi nga Vakreste leswaku yi navela ku antswisa ndlela leyi yi vulavurisanaka ha yona?
8 Lexi nga xa nkoka eka nuna ni nsati wa yena i xikhongelo ni ku navela lokukulu ko antswisa ndlela leyi va vulavurisanaka ha yona. Ku vula ntiyiso, swi nga tika ku cinca tindlela ta khale. Kambe loko mpatswa wu rhandza Yehovha, wu kombela moya wa yena naswona wu teka vukati bya wona tanihi lebyi kwetsimaka, wu ta va ni ku navela koloko. Wansati un’wana la nga ni malembe ya 26 a tekiwile u tsale a ku: “Mina ni nuna wa mina hi ri teka ri ri ra nkoka langutelo ra Yehovha hi vukati, hikwalaho a hi anakanyi hi ku hambana. Leswi swi hi endla hi tirha hi matimba leswaku hi lulamisa swiphiqo hi ku bula ha swona.” Ku tshembeka ni ku tinyiketela ko tano ku tsakisa Xikwembu naswona ku endla leswaku xi katekisa vatekani.—Ps. 127:1.
KURISANI RIRHANDZU RA N’WINA
9, 10. Mpatswa wu nga tiyisa rirhandzu ra wona hi tindlela tihi?
9 Rirhandzu, ku nga “xiboho lexi hetisekeke xa vun’we,” i mfanelo ya nkoka swinene evukatini. (Kol. 3:14) Rirhandzu ra ntiyiso ra kula loko mpatswa lowu tshembekaka wu hanya swin’we loko swilo swi famba kahle ni loko swi nga fambi kahle. Wu va vanghana lavakulu wu tlhela wu tsakela ku va swin’we. Wu endla leswaku vukati bya wona byi tiya, ku nga ri hi ku endlelana swilo swi nga ri swingani leswitsongo, hilaha hi swi vonaka hakona eka tifilimi kumbe eka thelevhixini, kambe hi ku endlelana swilo swo tala leswitsongo—ku vukarhana, ku vula marito lamanene, xiendlo lexinene, ku n’wayitelelana swi huma embilwini kumbe ku vutisa hi mbilu hinkwayo leswaku “a ri ri njhani siku ra wena?” Swilo leswi leswitsongo swi nga pfuna swinene evukatini. Nuna un’wana loyi a nga ni malembe ya 19 a tekile naswona a tsakeke u vula leswaku va belana riqingho kumbe va tsalelana marungula ninhlikanhi “leswaku va tiva leswaku swilo swi famba njhani.”
10 Loko nuna ni nsati va rhandzana, va ringeta ku tshama va ri karhi va dyondza swo karhi hi lowun’wana. (Filp. 2:4) Hikwalaho, vutivi byebyo byi endla leswaku rirhandzu ra vona ri tiya swinene ku nga khathariseki ku nga hetiseki ka vona. Vukati lebyi humelelaka bya tiya hi ku famba ka nkarhi. Hikwalaho loko u nghenele vukati, tivutise: ‘Xana ndzi n’wi tiva ku fikela kwihi munghana wa mina wa vukati? Xana ndza yi twisisa ndlela leyi a titwaka ha yona ni ndlela leyi a anakanyaka ha yona hi timhaka to karhi? Ndzi n’wi tsundzuka kangani, kumbexana ndzi anakanyisisa hi timfanelo leti ndzi kokeleke eka yena?’
MI XIXIMANA
11. Ha yini ku xiximana ku ri ka nkoka swinene evukatini? Kombisa.
11 Hambi ku ri vatekani lava tsakeke swinene a va hetisekanga, naswona mpatswa lowu rhandzanaka minkarhi yin’wana a wu voni swilo hi tihlo rin’we. Abrahama na Sara a va pfa va nga pfumelelani. (Gen. 21:9-11) Kambe, sweswo a swi byi tsanisanga vukati bya vona. Ha yini? A va khomana hi xichavo. Hi xikombiso, Abrahama u te “[ndza] kombela” eka Sara. (Gen. 12:11, 13) Sara na yena a a titsongahata eka Abrahama naswona a a n’wi teka a ri “hosi” ya yena. (Gen. 18:12) Loko mpatswa wu nga xiximani, hakanyingi leswi swi vonaka eka ndlela leyi wu vulavurisanaka ha yona kumbe hi rito ra wona. (Swiv. 12:18) Loko wu nga xiximani, vukati bya wona byi le khombyeni.—Hlaya Yakobo 3:7-10, 17, 18.
12. Ha yini mpatswa lowu wa ha ku tekanaka wu fanele wu tirha hi matimba leswaku wu vulavurisana hi xichavo?
12 Loko mpatswa wa ha ku tekana, wu fanele wu tirha hi matimba leswaku wu vulavurisana hi ndlela leyinene ni hi xichavo, hikwalaho wu ta kota ku vulavurisana hi ku ntshunxeka ni hi ku tshembeka. Nuna un’wana u ri: “Malembe yo sungula ya vukati, hambileswi ma tsakisaka, minkarhi yin’wana ma nga ha ku heta matimba. Loko u ri karhi u ringeta ku twisisa ndlela leyi nsati wa wena a titwaka ha yona, mikhuva ya yena ni swilaveko swa yena—ni nsati wa wena a ringeta ku ku twisisa—u nga ha hela matimba! Kambe, mi ta swi kota ku va ni vuxaka lebyinene loko mi anakanyelana, mi va ni misavu, minkarhi hinkwayo mi titsongahata, mi lehisa mbilu ni ku tshemba Yehovha.” Lexi i xitsundzuxo lexinene eka hina hinkwerhu!
KOMBISANI KU TITSONGAHATA KA XIVIRI
13. Ha yini ku titsongahata ku ri ka nkoka swinene eka vatekani lava tsakeke?
13 Ku vulavurisana lokunene evukatini ku fana ni xinambyana lexi khulukaka kahle hi ku rhula entangeni. Ku “titsongahata emianakanyweni” i ka nkoka leswaku xinambyana xexo xi tshama xi ri eku khulukeni. (1 Pet. 3:8) Makwerhu un’wana la nga ni malembe ya 11 a tekile u te: “Ku titsongahata i ndlela leyi hatlisaka yo lulamisa swiphiqo hikuva ku ku susumetela ku vula leswaku, ‘ndzi khomele.’” Nkulu la nga ni malembe ya 20 a tekile naswona a tsakeke u te: “Minkarhi yin’wana marito lama nge, ‘ndzi khomele’ i ya nkoka swinene ku tlula lama nge, ‘ndza ku rhandza.’” U tlhele a ku: “Ndlela ya xihatla leyi nga ku pfunaka ku titsongahata i xikhongelo. Loko mina ni nsati wa mina hi khongela eka Yehovha swin’we, swi hi tsundzuxa hi ku nga hetiseki ka hina ni musa lowukulu wa Xikwembu. Sweswo swi ndzi pfuna leswaku ndzi va ni langutelo lerinene hi mina ni hi xiphiqo xa kona.”
14. Ku tikukumuxa ku nga byi khumba njhani vukati?
14 Kambe, ku tikukumuxa ku endla leswaku ku nga vi na ku rhula. Ku endla leswaku vatekani swi va tikela ku vulavurisana ni ku tlhantlha swiphiqo naswona ku endla leswaku va nga vi na xivindzi xo kombela ku rivaleriwa. Ematshan’weni yo va munhu hi ku titsongahata a ku, “ndzi khomele; ndzi kombela u ndzi rivalela,” munhu la tikukumuxaka wa tiyimelela. Ematshan’weni yo va hi xivindzi a pfumela xihoxo xa yena, u vona munghana wa yena wa vukati nandzu. Loko a twisiwe ku vava, ematshan’weni yo kondletela ku rhula, wa hlundzuka, kumbexana a rihisela hi ku vula marito yo tlhava kumbe a tsuvela munghana wa yena wa vukati. (Ekl. 7:9) Hakunene, ku tikukumuxa ku nga dlaya vukati. I swinene ku tsundzuka leswaku “Xikwembu xi kaneta lava titlakusaka, kambe xi nyika lava titsongahataka musa lowu nga faneriwiki.”—Yak. 4:6.
15. Hlamusela ndlela leyi ku tirhisa Vaefesa 4:26, 27 swi nga wu pfunaka ha yona mpatswa ku tlhantlha swiphiqo swa wona.
15 I ntiyiso leswaku ku ta va ku nga ri vutlhari ku anakanya leswaku ku tikukumuxa a ku nge vi kona. Hi fanele hi tikarhatela ku tlhantlha xiphiqo hi ku hatlisa ematshan’weni yo tikukumuxa. Pawulo u byele Vakreste-kulobye a ku: “Dyambu ri nga peli ma ha ri eka xiyimo xa ku kariha, mi nga nyiki Diyavulosi ndhawu.” (Efe. 4:26, 27) Ku tsandzeka ku yingisa Rito ra Xikwembu swi nga vanga gome swi nga fanelanga. Makwerhu un’wana wa xisati u te: “Minkarhi yin’wana mina ni nuna wa mina a hi nga yi tirhisi Vaefesa 4:26, 27. Sweswo swi endle leswaku byi nga phahi vurhongo nikatsongo!” Hakunene swa antswa ku ringeta ku tlhantlha xiphiqo handle ko dya nkarhi naswona hi ndlela yo rhula! I ntiyiso leswaku swi nga ha lava vanghana va vukati va nyikana nkarhi wo rhurisa timbilu. Nakambe i swa nkoka ku khongelela mpfuno wa Yehovha leswaku va va ni langutelo lerinene. Leswi swi katsa ku va ni moya wo titsongahata, lowu nga ta ku pfuna ku dzikisa mianakanyo ya wena eku tlhantlheni ka xiphiqo, ku nga ri eka ndlela leyi u titwaka ha yona, leswaku u nga nyanyisi xiyimo.—Hlaya Vakolosa 3:12, 13.
16. Ku titsongahata ku nga wu pfuna njhani mpatswa ku teka timfanelo letinene ni vuswikoti bya munghana lowun’wana wa vukati swi ri swa nkoka?
16 Ku titsongahata swi nga pfuna mpatswa leswaku wu teka timfanelo letinene ni vuswikoti bya munghana lowun’wana wa vukati swi ri swa nkoka. Hi xikombiso: Wansati a nga ha va a ri ni vuswikoti byo hlawuleka lebyi a byi tirhisaka ku vuyerisa ndyangu wa yena. Loko wanuna a titsongahata, a nge anakanyi leswaku swin’wana ni swin’wana leswi a swi endlaka swi fanele swi tlula leswi endliwaka hi nsati wa yena kambe u ta n’wi khutaza ku ya emahlweni a tirhisa vuswikoti bya yena. (Swiv. 31:10, 28; Efe. 5:28, 29) Hi hala tlhelo, wansati la titsongahataka a nge tinyungubyisi hi vuswikoti bya yena kumbe a endla xihlekiso hi nuna wa yena hileswi a nga riki na byona vuswikoti lebyi fanaka. Phela, havambirhi ka vona i “nyama yin’we,” naswona leswi twisaka un’we ku vava swi twisa ni lowun’wana ku vava.—Mat. 19:4, 5.
17. I yini leswi nga pfunaka vatekani va namuntlha leswaku va tsaka naswona va yisa ku dzuneka eka Xikwembu?
17 A swi kanakanisi leswaku u lava leswaku vukati bya wena byi fana ni bya Abrahama na Sara kumbe bya Isaka na Raveka—byi va lebyi tsakisaka naswona byi tshama hi masiku byi tlhela byi yisa ku dzuneka eka Yehovha. Hikwalaho teka vukati hilaha Xikwembu xi byi tekaka hakona. Dyondza Rito ra xona leswaku u kuma ku twisisa ni vutlhari. Hlakulela rirhandzu ra ntiyiso—“langavi ra Yah”—hi ku anakanyisisa hi ndlela yo tlangela hi munghana wa wena wa vukati. (Risim. 8:6) Tikarhatele ku hlakulela ku titsongahata. Xixima munghana wa wena wa vukati. Loko u endla swilo leswi, vukati bya wena byi ta ku endla u tsaka naswona byi ta tsakisa Tata wa wena wa le tilweni. (Swiv. 27:11) Hakunene, u ta titwa hilaha wanuna la nga ni malembe ya 27 a tekile a titweke hakona, loyi a tsaleke a ku: “A ndzi nge tiphini hi vutomi loko nsati wa mina a nga ri kona. Vukati bya hina byi ya byi tiya siku ni siku. Leswi swi vangiwa hileswi hi rhandzaka Yehovha nileswi hi vulavurisanaka minkarhi hinkwayo.”


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Genesa 19:1-38
19 Kutani tintsumi leti timbirhi ti fika eSodoma nimadyambu, Lota a a tshame enyangweni ya Sodoma.+ Loko Lota a ti vona, a suka a yima a ti hlanganisa a fika a nkhinsama, xikandza xakwe xi langute emisaveni.+2 Kutani a ku: “Sweswi, tihosi ta mina, ndzi kombela leswaku mi hambukela endlwini ya nandza wa n’wina mi etlela kona vusiku lebyi, mi hlambisiwa+ milenge ya n’wina, ndza mi kombela. Kutani mi ta pfuka nimpundzu swinene mi khoma ndlela+ ya n’wina.” Hiloko va ku: “E-e, kambe hi ta etlela entsendzeleni vusiku+ lebyi.”3 Kambe a phikelela+ ngopfu kukondza va hambukela eka yena, va nghena endlwini yakwe. Kutani a va endlela nkhuvo,+ a va bakela ni swinkwa leswo-ke-comela,+ kutani va dya.4 Loko va nga si ya eku etleleni, vanhu va muti, ku nga vavanuna va Sodoma, va rhendzela yindlu,+ ku sukela eka mufana ku ya eka munhu la kuleke, vanhu hinkwavo va ri ntshungu+ wun’we.5 Va huwelela Lota va ku: “Xana va kwihi vavanuna lava fikeke laha ka wena madyambu lawa? Va humese leswaku hi ta tivana na vona.”+6 Lota a hetelela hi ku humela ehandle a ya eka vona enyangweni, kambe a pfala nyangwa a ri ehandle.7 Hiloko a ku: “Vamakwerhu, ndza mi kombela, mi nga endli swo biha.+8 Ndza mi kombela, ndzi ni vana vambirhi va vanhwanyana lava nga si tshamaka va tivana ni wanuna.+ Ndzi kombela ku mi humesela vona. Kutani mi va endla hilaha swi vonakaka swi ri swinene hakona ematihlweni+ ya n’wina. Ntsena mi nga endli nchumu+ eka vavanuna lava, hikuva hi swona swi endleke leswaku va ta ehansi ka ndzhuti wa lwangu+ ra mina.”9 Hiloko va ku: “Yimela le kule!” Va engeta va ku: “Munhu loyi u tile laha a ta luvela,+ kambe entiyisweni u lava ku tiendla muavanyisi.+ Sweswi hi ta ku endla swo biha ngopfu ku tlula leswi hi nga ta va endla swona.” Kutani wanuna loyi,+ Lota, va n’wi susumeta hi matimba, naswona a va ri ekusuhi ni ku tshova nyangwa.+10 Kutani vavanuna lava va tshambuluta mavoko ya vona va kokela Lota endlwini laha a va ri kona, va pfala nyangwa.11 Kambe va endla leswaku vavanuna lava a va ri enyangweni ya yindlu+ va pfaleka mahlo, ku sukela eka lontsongo ku ya eka lonkulu,+ va kondza va karhala ku ringeta ku kuma laha nyangwa+ yi nga kona.12 Kutani vavanuna lava va ku eka Lota: “Xana wa ha ri ni van’wana laha? Humesa endhawini leyi,+ mukon’wana ni vana va majaha ni va vanhwanyana ni hinkwavo lava nga va wena emutini lowu!13 Hi ta lovisa ndhawu leyi, hikuva ku riliwa hi vona swinene emahlweni ka Yehovha,+ hi yona mhaka leyi Yehovha a hi rhumeke leswaku hi ta lovisa+ muti lowu.”14 Hikwalaho Lota a huma a ya vulavula ni vakon’wana vakwe lava a va ta teka vana vakwe, a ku eka vona: “Pfukani! Humani endhawini leyi, hikuva Yehovha u ta lovisa+ muti lowu!” Kambe ematihlweni ya vakon’wana vakwe a a vonaka a fana ni munhu la vungunyaka.+15 Hambiswiritano, loko vurhonga byi tsuvuka, tintsumi ti sungula ku hatlisisa Lota, ti ku: “Pfuka! Teka nsati wa wena ni vana va wena vambirhi lava nga kona laha,+ hikuva u nga lovisiwa hikwalaho ka xidyoho xa muti lowu!”+16 Loko a nonoka,+ hi ntsetselelo wa Yehovha ehenhla ka yena,+ vavanuna lava va n’wi khoma hi voko, va khoma ni voko ra nsati wakwe ni mavoko ya vana vakwe vambirhi, va n’wi humesa va ya n’wi yimisa ehandle ka muti.+17 Loko va va humesele ehandle, va ku eka vona: “Balekani mi ponisa mimoya-xiviri+ ya n’wina! Mi nga languti endzhaku+ naswona mi nga yimi eMugangeni+ lowu hinkwawo! Balekelani endhawini ya tintshava, mi chava leswaku mi nga lovisiwi!”+18 Kutani Lota a ku eka vona: “Yehovha, ndza ku kombela, ku nga ri sweswo!19 Ndza ku kombela, sweswi nandza wa wena u kume ku tsakeriwa ematihlweni+ ya wena lerova u engetele musa wa wena wa rirhandzu,+ lowu u ndzi kombeke wona leswaku u londzovota moya-xiviri wa mina wu hanya,+ kambe mina—a ndzi nge swi koti ku balekela endhawini ya tintshava hikuva ndzi chava leswaku khombo ri nga va ekusuhi na mina kutani ndzi fa+ kunene.20 Sweswi ndza ku kombela, muti lowu wu le kusuhinyana leswaku ndzi balekela kona naswona i nchumu+ wutsongo. Ndza ku kombela, xana ndzi nga balekela kona—xana a hi nchumu wutsongo?—moya-xiviri wa mina wu ta hambeta+ wu hanya.”21 Kutani a ku eka yena: “Ndza ku ehleketelela nakambe+ ni le ka leswi, hi ku ka ndzi nga wu lovisi muti lowu u vulavuleke+ ha wona.22 Hatlisa! Balekela kona, hikuva a ndzi nge endli nchumu u nga si fika eka wona!”+ Hi yona mhaka leyi a thyeke muti wolowo vito ra Sowara.+23 Dyambu a ri tlhavile ehenhla ka tiko loko Lota a fika eSowara.+24 Kutani Yehovha a nisa xivavula ni ndzilo leswi humaka eka Yehovha ematilweni, swi nela ehenhla ka Sodoma na Gomora.+25 Kutani a herisa miti leyi, ni Muganga hinkwawo ni vaaki va muti hinkwavo ni swimilana swa misava.+26 Nsati wakwe a languta endzhaku a ri endzhaku ka yena, kutani a hundzuka tshuka ra munyu.+27 Abrahama a khoma ndlela ka ha ri mpundzu swinene a ya endhawini leyi a a yime eka yona emahlweni ka Yehovha.+28 Kutani a languta ehansi etlhelo ra Sodoma na Gomora ni tlhelo ra Muganga hinkwawo, a vona xivono. Phela, musi wo dzwihala a wu tlhandluka etikweni ku fana ni musi wo dzwihala wa vuhiselo!+29 Kuteloko Xikwembu xi lovise miti ya Muganga, Xikwembu xi tsundzuka Abrahama hi ku humesa Lota exikarhi ka miti leyi nga lovisiwa loko xi lovisa miti leyi Lota a a tshama+ exikarhi ka yona.30 Endzhakunyana Lota a suka eSowara a ya tshama endhawini ya tintshava, vana vakwe vambirhi va vanhwanyana a va ri swin’we na yena,+ hikuva a a chava ku tshama eSowara.+ Kutani a tshama ebakweni, yena ni vana vakwe vambirhi va vanhwanyana.31 Lowa mativula a ku eka lontsongo: “Tatana u kurile naswona a ku na wanuna etikweni la nga ta tivana na hina hi ku ya hi ndlela ya misava+ hinkwayo.32 Tana, a hi nyike tatana vhinyo leswaku a nwa+ kutani hi etlela na yena, hi tihlayisela vana eka tata+ wa hina.”33 Vusiku+ byebyo va tshamela ku nyika tata wa vona vhinyo leswaku a nwa; kutani lowa mativula a nghena a etlela ni tata wakwe, kambe a nga swi tivanga loko n’wana wa yena a etlela na yena niloko a pfuka.34 Siku leri tlhandlamaka lowa mativula a ku eka lontsongo: “Waswivo, ndzi etlele na tatana tolo nivusiku. A hi n’wi nyike vhinyo nakambe leswaku a nwa vusiku bya namuntlha. Kutani wena u nghena u etlela na yena, kutani hi tihlayisela vana eka tata wa hina.”35 Kutani va tlhela va nyika tata wa vona vhinyo hi ku phindha-phinda vusiku byebyo leswaku a nwa; lontsongo a suka a ya etlela na yena, kambe a nga swi tivanga loko n’wana wa yena a etlela na yena niloko a pfuka.36 Vana va Lota havambirhi va tikisiwa hi tata+ wa vona.37 Hi ku famba ka nkarhi lowa mativula a veleka n’wana kutani a n’wi thya vito ra Mowabu.+ I tata wa Mowabu ku fikela ni namuntlha.+38 Loko ku ri lontsongo, na yena a veleka n’wana kutani a n’wi thya vito ra Beni-ami. I tata wa vana va Amone+ ku fikela ni namuntlha.